ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท สหยูเนี่ยน จำกัด (มหาชน) ตั้งอยู่เลขที่ 1828 ถนนสุขุมวิท แขวงบางจาก เขตพระโขนง
กรุงเทพมหานคร ได้จัดตั้งขึ้นเมื่อ พ.ศ. 2515 ด้วยทุนจดทะเบียน 30 ล้านบาท
ต่อมาได้เพิ่มทุนจดทะเบียนเป็น 90 ล้านบาท
และเป็นบริษัทจดทะเบียนในตลาดหลักทรัพย์แห่งประเทศไทยตั้งแต่ปี พ.ศ. 2518
หลังจากนั้นมีการเพิ่มทุนหลายครั้ง จนกระทั่ง ปัจจุบันมีทุนจดทะเบียนที่จำหน่ายและชำระแล้ว 3,000
ล้านบาท โดยแบ่งเป็นหุ้นสามัญจำนวน 300 ล้านหุ้น มูลค่าที่ตราไว้หุ้นละ 10 บาท
เริ่มแรกของการประกอบธุรกิจเป็นการดำเนินกิจการลงทุนและจำหน่ายผลิตภัณฑ์สิ่งทอ อุปกรณ์ตัดเย็บ
พลาสติก และมีการขยายธุรกิจหลายแขนงในเวลาต่อมา ปัจจุบันแบ่งกลุ่มธุรกิจออกเป็น ธุรกิจสิ่งทอ
อุปกรณ์ตัดเย็บ พลาสติก ยาง โลหะ พลังงาน การค้า และธุรกิจอื่นๆ ในประเทศจีน เช่น
อสังหาริมทรัพย์ เคมี เป็นต้น เมื่อเวลาเปลี่ยนไป สถานการณ์ทางเศรษฐกิจเปลี่ยนแปลง
การแข่งขันทางการค้าทวีความรุนแรงมากขึ้น เมื่อปี 2550 บริษัทฯ
มีการปรับโครงสร้างช่องทางการจำหน่ายผลิตภัณฑ์ โดยเปลี่ยนเป็นให้บริษัทในกลุ่มที่เป็นผู้ผลิตสินค้า
เป็นผู้จำหน่ายสินค้าเองโดยตรง ตามประเภทผลิตภัณฑ์ต่างๆ โดยไม่ต้องจำหน่ายผ่านบริษัทฯ
เหมือนในอดีต เพื่อความรวดเร็ว คล่องตัว และแข่งขันได้ในอุตสาหกรรม ทำให้ปัจจุบันบริษัทฯ
มีนโยบาย เป็นบริษัทลงทุน และการค้า ให้คำแนะนำและบริการด้านการจัดการและบริหารการเงิน
และจำหน่ายสินค้าของบริษัทในกลุ่มบางประเภท ทั้งนี้ กลุ่มบริษัทฯ แบ่งเป็นบริษัทย่อย 30 บริษัท
บริษัทร่วม 32 บริษัท ดังมีรายละเอียดต่างๆ ปรากฏตามหมายเหตุประกอบงบการเงินข้อ 14
และข้อ 15

1.1 กรรมการบริษัทฯ มีการกำหนดวิสัยทัศน์ (VISION) พันธกิจ (MISSION) เป้าหมาย
และกลยุทธ์ ดังนี้

วิสัยทัศน์ (VISION)

บริษัทลงทุนชั้นนำที่ได้รับความเชื่อถือ ที่ลงทุนในธุรกิจหลากหลาย
และบริหารจัดการการลงทุนให้บริษัทเจริญเติบโต และมีความมั่นคงอย่างยั่งยืน
โดยมีผลตอบแทนคุ้มค่าต่อการลงทุน

พันธกิจ (MISSION)

* พัฒนาธุรกิจที่มีอยู่ ให้เติบโต แข็งแกร่ง

* ต่อยอดธุรกิจที่บริษัทในกลุ่มมีความชำนาญ หรือมีองค์ความรู้

* จัดการการลงทุนที่มีอยู่ และสรรหาการลงทุนใหม่ๆ
ที่มีศักยภาพระยะยาวและมีผลตอบแทนการลงทุนที่ดี

* เสริมสร้างผู้บริหารรุ่นใหม่ๆ ที่มีความรู้ ความสามารถ และมีความเป็นผู้นำ
สามารถเข้ากับวัฒนธรรมองค์กร ที่ยึดหลัก คุณธรรม คุณภาพ คุณประโยชน์

* ส่งเสริมและให้โอกาสบุคลากร ได้มีการพัฒนาความรู้ ความสามารถอย่างต่อเนื่อง

* ปลูกฝังค่านิยมองค์กรที่ดีอย่างสืบเนื่อง

* กำกับดูแลกิจการให้มีการบริหารจัดการอย่างมีประสิทธิภาพ โปร่งใส ตรวจสอบได้
ตามมาตรฐานสากล เพื่อให้เกิดประโยชน์สูงสุด เพิ่มมูลค่า และให้ผลตอบแทนที่เหมาะสม ต่อบริษัทฯ
ผู้เกี่ยวข้อง และผู้มีส่วนได้เสียทุกฝ่าย ได้แก่ พนักงาน ผู้ถือหุ้น หรือนักลงทุน ลูกค้า คู่ค้า เจ้าหนี้
คู่แข่ง ชุมชน สังคม และประเทศชาติ

เป้าหมาย

บริษัทฯ มีเป้าหมายในการดำเนินธุรกิจ ให้การลงทุนในธุรกิจต่างๆ มีระบบการกำกับดูแลกิจการที่ดี
มีความเจริญเติบโต มุ่งมั่นให้เกิดประโยชน์สูงสุดกับผู้มีส่วนได้เสียทุกฝ่าย ภายใต้ค่านิยม คุณธรรม
คุณภาพ คุณประโยชน์

กลยุทธ์

ลงทุนในธุรกิจที่มีผลตอบแทนเหมาะสม โดยคำนึงถึงความเสี่ยงต่างๆ ที่อาจเกิดขึ้น
พร้อมทั้งปรับกลยุทธ์ให้สอดคล้องกับสถานการณ์ที่อาจเปลี่ยนแปลงในอนาคต

1.2 การเปลี่ยนแปลงและพัฒนาการที่สำคัญ

ในปี 2556 และในช่วง 3 ปีที่ผ่านมา บริษัทฯ ไม่มีการเปลี่ยนแปลงโครงสร้าง
หรือลักษณะการประกอบธุรกิจอย่างมีนัยสำคัญ มีเพียงการลงทุนเพิ่ม
ตามที่ได้เปิดเผยข้อมูลผ่านช่องทางตลาดหลักทรัพย์แห่งประเทศไทยแล้ว

นิติบุคคลที่บริษัทฯ ถือหุ้นตั้งแต่ร้อยละ 10 ขึ้นไปของจำนวนหุ้นที่จำหน่ายได้แล้วทั้งหมดของนิติบุคคลนั้น
มีชื่อ สถานที่ตั้งสำนักงานใหญ่ ประเภทธุรกิจ โทรศัพท์ โทรสาร จำนวน
และชนิดของหุ้นที่จำหน่ายได้แล้วทั้งหมดของนิติบุคคลนั้น ปรากฏตามเอกสารแนบในภาคผนวก
หมายเลขเอกสารแนบ 5.1.2

1.3 โครงสร้างการถือหุ้นของกลุ่มบริษัท

บริษัทฯ มีโครงสร้างการถือหุ้นของกลุ่ม ซึ่งแบ่งตามประเภทกลุ่มธุรกิจต่างๆ
โดยมีข้อมูลสัดส่วนการถือหุ้น การลงทุน และอื่นๆ ที่เกี่ยวข้อง ซึ่งได้แสดงไว้ในเอกสารแนบ
หมายเลข 5.1.1

1.4 ความสัมพันธ์กับกลุ่มธุรกิจของผู้ถือหุ้นใหญ่

บริษัทฯ ในกลุ่ม แบ่งเป็นบริษัทย่อย บริษัทร่วม ซึ่งแบ่งการดำเนินธุรกิจตามสายผลิตภัณฑ์
หรือประเภทธุรกิจ ซึ่งอาจมีผู้ถือหุ้นใหญ่เป็นผู้ถือหุ้นในบางบริษัทในรูปของนิติบุคคล
รายการธุรกิจระหว่างกันเป็นไปตามปกติทางการค้าทั่วไป ซึ่งไม่มีการแข่งขันกัน
ตลอดจนไม่มีลักษณะการขัดแย้งทางผลประโยชน์ รายการต่างๆ
ของทุกนิติบุคคลดำเนินงานเพื่อประโยชน์สูงสุดขององค์กรนั้นๆ เป็นหลัก
ทั้งนี้รายละเอียดของรายการระหว่างกัน ปี 2556 ได้แสดงไว้ในหัวข้อที่ 12
เรื่องรายการระหว่างกัน และเอกสารแนบหมายเลข 5.8 แล้ว

2. ลักษณะการประกอบธุรกิจ

บริษัทฯ ประกอบธุรกิจด้านการลงทุนเป็นหลัก และจำหน่ายสินค้าของบริษัทในกลุ่มบางผลิตภัณฑ์ เช่น
เทปกาว บริษัทในกลุ่มที่ประกอบธุรกิจหลัก ได้แก่ ธุรกิจสิ่งทอ พลาสติก ยาง โลหะ คอมพิวเตอร์
นอกจากนี้มีการลงทุนในธุรกิจพลังงานทั้งในประเทศ และต่างประเทศ ลงทุนในธุรกิจเคมี
โรงงานพรมรถยนต์ อสังหาริมทรัพย์ และอื่นๆ ในประเทศสาธารณรัฐประชาชนจีน ทั้งนี้ในปีที่ผ่านมา
บริษัทฯ ไม่มีการเปลี่ยนแปลงโครงสร้างการถือหุ้น การจัดการ
หรือการประกอบธุรกิจอย่างมีนัยสำคัญ โดยข้อมูลดังกล่าวปรากฏตามรายละเอียดในหัวข้อ
“การจัดการ” นอกจากนี้ ในไตรมาสสุดท้ายของปี 2555 ต่อเนื่องถึงงบการเงินไตรมาส 1 ของปี
2556 บริษัทฯ ได้เปิดเผยข้อมูลเกี่ยวกับเรื่อง ได้เข้าทำสัญญาการซื้อขายเงินลงทุน
โดยพิจารณาถึงแนวโน้มธุรกิจและผลตอบแทนในอนาคต
จึงทำสัญญาขายเงินลงทุนส่วนหนึ่งในประเทศสาธารณรัฐประชาชนจีนใน Jiangsu –Union
Cogeneration Group Co., Ltd.และ Huanan – Union Spring Cogeneration Co.,
Ltd. ซึ่งผลิตกระแสไฟฟ้าพลังความร้อนร่วม และ Yixing –Union Biochemical Co.,Ltd.
ซึ่งผลิตกรดมะนาว โดยรายการดังกล่าวเสร็จสมบูรณ์ในไตรมาสที่ 1 ของปี 2556
ซึ่งมีรายละเอียดปรากฎตามหมายเหตุประกอบงบการเงินข้อ12

นโยบายการแบ่งการดำเนินงานของบริษัทในกลุ่ม คือ ตั้งแต่ปี 2550 เป็นต้นมา
มีการกำหนดให้บริษัทในกลุ่มที่เป็นบริษัทผลิตสินค้าเป็นผู้ดำเนินการจำหน่ายสินค้าเอง ยกเว้น
บางผลิตภัณฑ์ที่บริษัทฯ เป็นคู่สัญญากับลูกค้า
ทั้งนี้เพื่อปรับกลยุทธ์การแข่งขันให้มีความคล่องตัวและทันเหตุการณ์ อนึ่ง
ข้อมูลการประกอบธุรกิจของบริษัทฯ บริษัทย่อย และบริษัทร่วม ที่ดำเนินงานอยู่ในปัจจุบัน
และสัดส่วนการถือหุ้น ปรากฏตามหมายเหตุประกอบงบการเงิน ปี 2556 ข้อ 2 ข้อ 14 และข้อ 15

นอกจากนี้ บริษัทฯ มีโครงสร้างรายได้ ตามสายผลิตภัณฑ์ ซึ่งมีมากกว่า 1 กลุ่ม
ได้แสดงข้อมูลของรายได้ที่ได้จากแต่ละกลุ่มธุรกิจทั้งในประเทศและต่างประเทศ
ปรากฏตามเอกสารแนบหมายเลข 5.1
และสามารถดูข้อมูลผลการดำเนินงานตามแต่ละส่วนงานในหมายเหตุประกอบงบการเงินข้อ 30
เรื่องข้อมูลทางการเงินจำแนกตามส่วนงาน

การประกอบธุรกิจของแต่ละสายผลิตภัณฑ์

การประกอบธุรกิจของบริษัท แบ่งตามสายผลิตภัณฑ์ หรือกลุ่มธุรกิจหลักได้ดังนี้

  ก. กลุ่มอุตสาหกรรมการผลิต

  1. ธุรกิจสิ่งทอ และผลิตภัณฑ์เสื้อผ้าสำเร็จรูป

1.1 บริษัทหลักประเภทธุรกิจสิ่งทอ

(1.1) ลักษณะผลิตภัณฑ์หรือบริการ

ผลิตภัณฑ์หลักของบริษัทฯ คือ ผ้าทอซึ่งผลิตตามความต้องการของลูกค้า โดยมีทั้งผ้าฝ้าย 100 %
ผ้าฝ้ายผสมโพลีเอสเตอร์ และ/หรือ ใยสังเคราะห์อื่นๆ ที่มีคุณลักษณะเฉพาะสำหรับนำไปผลิตผ้า
Workwear ทั่วไป และผ้าที่ใช้ในอุตสาหกรรมอื่น

ปัจจัยสำคัญที่มีผลกระทบต่อโอกาส หรือข้อจำกัดการประกอบธุรกิจ
ได้แก่ใบอนุญาตประกอบกิจการโรงงาน ซึ่งต้องขอต่ออายุใบอนุญาตฯ ทุก 5 ปี และจะครบกำหนด 1
มกราคม 2561

(1.2) การตลาดและภาวะการแข่งขัน

ก. นโยบายและลักษณะการตลาดของผลิตภัณฑ์

การทำการตลาดในปีที่ผ่านมา ได้ทำการตลาดทั้งในประเทศและต่างประเทศ
ไปยังกลุ่มลูกค้าเป้าหมาย

  กลยุทธ์การแข่งขัน ได้แก่การตอบสนองความต้องการของลูกค้าทั้งทางด้านคุณภาพ
  ปริมาณและกำหนดระยะเวลาส่งมอบสินค้าตามกำหนด

  ลักษณะลูกค้า ได้แก่ บริษัทฯ
  หรือโรงงานอุตสาหกรรมที่นำผลิตภัณฑ์ของบริษัทไปใช้เป็นวัตถุดิบเพื่อผลิตต่อ

  กลุ่มลูกค้าเป้าหมาย ได้แก่ บริษัท/โรงงานอุตสาหกรรม ทั้งในและต่างประเทศ
  ที่สินค้ามีตราสินค้าหรือเครื่องหมายการค้าเป็นที่รู้จักในระดับนานาประเทศ

  การจำหน่ายและช่องทางการจำหน่าย บริษัทฯ จำหน่ายสินค้าโดยตรงให้กับลูกค้าทั้งในประเทศ
  และต่างประเทศ โดยมีสัดส่วนมูลค่าการขายในประเทศ และต่างประเทศ คิดเป็นร้อยละ 18
  และ 82 โดยมีการส่งออกสินค้าให้แก่ประเทศในกลุ่มประชาคมยุโรป และญี่ปุ่น

บริษัทฯ ไม่มีการพึ่งพิงลูกค้ารายใดรายหนึ่งเกิน 30 % ของรายได้รวม

ข. ภาวะการแข่งขัน

จำนวนคู่แข่งทั้งในประเทศและต่างประเทศ มีประมาณ 10 ราย

ขนาดของบริษัทฯ เมื่อเทียบกับคู่แข่ง มีกำลังการผลิตใกล้เคียงกัน บริษัทฯ
มีกำลังการผลิตที่เหมาะสมกับความต้องการของลูกค้าในปัจจุบัน

สถานภาพและศักยภาพในการแข่งขันของบริษัทฯ ยังเป็นที่น่าเชื่อถือของลูกค้า ในเรื่องคุณภาพ
และการส่งมอบ

แนวโน้มภาวะอุตสาหกรรม ยังได้รับผลกระทบจากปัจจัยต่างๆ เช่นปริมาณและราคาฝ้ายในตลาดโลก
ปัญหาวิกฤตหนี้ในยุโรป ความผันผวนของอัตราแลกเปลี่ยน ซึ่งอยู่นอกเหนือการควบคุม

สภาพการแข่งขันในอนาคต
การแข่งขันด้านราคายังคงรุนแรงจากประเทศที่มีความได้เปรียบในเรื่องต้นทุนแรงงานต่ำ
และมีวัตถุดิบเอง อย่างไรก็ตาม สินค้าของบริษัทฯ ยังคงมีความได้เปรียบในเรื่องคุณภาพ
และการส่งมอบที่ตรงเวลา

(1.3 ) การจัดหาผลิตภัณฑ์หรือบริการ

1.  การจัดให้ได้มาซึ่งผลิตภัณฑ์เพื่อจำหน่าย

  บริษัทฯ มีโรงงานผลิตสินค้า จำนวน 1 แห่ง ตั้งอยู่เลขที่ 205 หมู่ 4 ถนนสุขุมวิท (กม.39.5)
  ตำบลบางปูใหม่ อำเภอเมือง จังหวัดสมุทรปราการ

  ปริมาณการผลิต

  ทอผ้า

  ------------------- ---------------- ----------------- -----------------
                      ปี 2556           ปี 2555            ปี 2554

  1. ปั่นด้าย (พันปอนด์)                                      

  ปริมาณการผลิตจริง      13,814           10,972            13,769

  2. ทอผ้า (พันเมตร)                                       

  ปริมาณการผลิตจริง      17,326           13,793            17,383
  ------------------- ---------------- ----------------- -----------------

  นโยบายการผลิตที่สำคัญ

บริษัทฯ ได้กำหนดนโยบายการผลิต โดยมุ่งเน้นผลิตสินค้าสิ่งทอประเภท Workware
ที่เหมาะสมกับขีดความสามารถของกระบวนการผลิต ตามคำสั่งซื้อของลูกค้า

  การจัดหาวัตถุดิบ

วัตถุดิบหลักที่ใช้ในการผลิต ได้แก่ฝ้าย ต้องนำเข้าจากต่างประเทศ 100 %
ส่วนเส้นใยสังเคราะห์สามารถหาซื้อได้จากผู้ผลิตภายในประเทศเป็นหลัก
และนำเข้าจากต่างประเทศบางส่วน

  สภาพปัญหาวัตถุดิบ

การจัดหาวัตถุดิบ อาจมีข้อจำกัดบางประการ

- การจัดหาวัตถุดิบหลักประเภทฝ้าย เป็นผลผลิตหลักทางการเกษตร ซึ่งอาศัยสภาพอากาศ
ต้องนำเข้าจากต่างประเทศ มีความผันผวนตามฤดูกาลในแต่ละปี รวมถึงราคาในตลาดโลก
และอัตราแลกเปลี่ยนด้วย

- การจัดหาเส้นใยสังเคราะห์ บางครั้งต้องเปลี่ยน Supplier รายใหม่ เนื่องจาก Supplier
รายเดิมหยุด และเปลี่ยนสายการผลิต

จำนวนผู้จำหน่ายวัตถุดิบ

ในปี 2556 ได้สั่งซื้อวัตถุดิบจากผู้จำหน่าย รวม 9 ราย

สัดส่วนการซื้อวัตถุดิบในประเทศและต่างประเทศ 54 : 46

  ข. ผลกระทบต่อสิ่งแวดล้อม

บริษัทฯ ได้ปฏิบัติตามประกาศกระทรวงอุตสาหกรรม เรื่องการกำจัดสิ่งปฏิกูล หรือวัสดุที่ไม่ใช้แล้ว
พ.ศ.2548 ผลการปฏิบัติงานในระยะเวลา 3 ปีที่ผ่านมา เป็นไปตามที่กฎหมายกำหนด
ไม่มีข้อพิพาทหรือถูกฟ้องร้องเกี่ยวกับสิ่งแวดล้อมแต่อย่างใด

(1.4) งานที่ยังไม่ส่งมอบ ไม่มี

1.2 บริษัทหลักประเภทผลิตภัณฑ์เสื้อผ้าสำเร็จรูป

(1.1) ลักษณะผลิตภัณฑ์หรือบริการ

บริษัทฯ ประกอบธุรกิจด้านการผลิต การจัดจำหน่ายและการบริการ ผลิตภัณฑ์เสื้อผ้าสำเร็จรูป
โดยได้ดำเนินการผลิตสินค้าเพื่อสนองความต้องการของลูกค้า 2 กลุ่มหลักคือ

1. สินค้าประเภทแฟชั่น ประกอบด้วย

* เสื้อเชิ้ต ทำจากผ้าทอ

* เสื้อโปโล ทำจากผ้ายืด

* เสื้อผ้าขายตาม Catalog

2. สินค้าประเภท Workwear ประกอบด้วย

* ชุดทำงานทั่วไป

* ชุดทำงานที่ใช้ผ้าพิเศษ เช่นผ้ากันน้ำ กันน้ำมัน และผ้ากันไฟลาม

* ชุดทำงานตามวิชาชีพ (Career Workwear)

ปัจจัยสำคัญที่มีผลกระทบต่อโอกาส หรือข้อจำกัดการประกอบธุรกิจ

สภาวะเศรษฐกิจของประเทศผู้ซื้อ คือประเทศสหรัฐอเมริกา
และประเทศในกลุ่มประชาคมยุโรปยังไม่ฟื้นตัว ถึงแม้ว่าจะไม่ตกต่ำกว่าปี 2555 ที่ผ่านมา
แต่เนื่องจากสภาวเศรษฐกิจตกต่ำได้เกิดขึ้นต่อเนื่องมาหลายปี ทำให้ผู้บริโภคประหยัดการใช้จ่าย

ปัญหาต้นทุนค่าแรง ตามที่ได้มีการปรับค่าแรงขั้นต่ำ เป็นอัตราเดียวกันในพื้นที่กรุงเทพฯ และปริมณฑล
ตั้งแต่วันที่ 1 เมษายน 2555 ส่งผลกระทบต่อเนื่องมาถึงปี 2556
เนื่องจากเป็นการปรับค่าแรงขั้นต่ำแบบก้าวกระโดด

ปัญหาการขาดแคลนแรงงานระดับฝีมือ มีการเคลื่อนย้ายแรงงานกลับภูมิลำเนาเดิม
เนื่องจากการปรับอัตราค่าแรงขั้นต่ำเป็นอัตราเดียวกันในปี 2556 ทำให้ขาดแคลนแรงงานระดับฝีมือ

(1.2) การตลาดและภาวะการแข่งขัน

ก. นโยบายและลักษณะการตลาดของผลิตภัณฑ์

ลักษณะลูกค้า บริษัทฯ มีลูกค้าแยกเป็น 2 กลุ่มหลัก ตามประเภทของผลิตภัณฑ์ คือ

1. สินค้าประเภท Fashion ได้แก่ เสื้อเชิ้ต เสื้อโปโล ฯลฯ

2. สินค้าประเภท Workwear ได้แก่ชุดทำงาน

กลุ่มลูกค้าเป้าหมาย

1. สินค้าประเภท Fashion ลูกค้ากลุ่มเป้าหมายคือลูกค้าประเภท Brand name เช่น Van
Heusen , John Master ฯลฯ

2. สินค้าประเภท Workwear ลูกค้ากลุ่มเป้าหมายคือลูกค้าที่ขายตรงให้ผู้บริโภคคนสุดท้าย เช่น
Simon Jersey, Stihl, Bekken&Stom, Synfiber ฯลฯ กล่าวคือ
ลูกค้าจะเป็นผู้กระจายสินค้าไปตามร้านต่างๆ
เพื่อให้ผู้บริโภคคนสุดท้ายมาซื้อไปใช้ในลักษณะการขายปลีก

ลูกค้าที่เป็นโรงงานซื้อไปเพื่อเป็นชุดทำงานของพนักงาน ลูกค้ากลุ่มนี้จะเป็นโรงงานหรือบริษัทฯ
ที่ต้องการสินค้าคุณภาพสูง เช่น Toyota ฯลฯ

การจำหน่ายและช่องทางการจำหน่าย

บริษัทฯ มุ่งที่จะขายให้กับลูกค้าโดยตรง เนื่องจากบริษัทฯ
ต้องการให้บริการและจัดทำสินค้าให้ตรงกับความต้องการของลูกค้า และมีการร่วมพัฒนาสินค้าใหม่
ถึงแม้ว่าลูกค้าบางรายจะมี Buyer Agent เข้ามาเกี่ยวข้อง

แต่บริษัทฯ ก็มีการติดต่อโดยตรงกับลูกค้าเกี่ยวกับตัวผลิตภัณฑ์และราคา

สัดส่วนการจัดจำหน่ายในประเทศและส่งออกไปจำหน่ายต่างประเทศ

สัดส่วนการจำหน่ายในประเทศ เท่ากับ 16.46 %

สัดส่วนการจำหน่ายต่างประเทศ เท่ากับ 83.54 %

ตลาดต่างประเทศประกอบด้วย ประเทศนอร์เวย์ เดนมาร์ค สวีเดน สหราชอาณาจักร อิตาลี
เยอรมัน และออสเตรเลีย

ข. ภาวะการแข่งขัน

จำนวนคู่แข่งขันโดยประมาณ อุตสาหกรรมเสื้อผ้าสำเร็จรูปในประเทศไทย
มีผู้ผลิตรายใหญ่และรายเล็กไม่ต่ำกว่า 1,000 ราย
แต่ละรายต่างมีลูกค้าต่างประเทศเป็นของตนเอง จะมีการแย่งลูกค้าระหว่างกันน้อยมาก
ดังนั้นจึงเป็นการแข่งขันกับตัวเอง ถ้าราคาสูงไปลูกค้าก็จะย้ายฐานไปประเทศอื่น

ขนาดของบริษัทเมื่อเทียบกับคู่แข่งรายอื่นๆ ในประเทศไทย ถือว่าเป็นขนาดกลาง

สถานภาพและศักยภาพในการแข่งขัน เนื่องจากอุตสาหกรรมเสื้อผ้าสำเร็จรูป มีผู้ผลิตมากมาย
แต่ละรายต่างมีลูกค้าของตนเอง ดังนั้นศักยภาพในการแข่งขันถือว่าแข่งขันกับตนเอง

แนวโน้มภาวะอุตสาหกรรม อุตสาหกรรมเสื้อผ้าสำเร็จรูป
จะยังคงเป็นอุตสาหกรรมที่สามารถยืนอยู่ได้ แต่จะลดปริมาณลง
เนื่องจากสินค้าคุณภาพต่ำราคาถูกจะย้ายฐานการผลิตไปยังประเทศอื่น
แต่สินค้าคุณภาพสูงราคาเหมาะสมจะยังอยู่ได้

สภาพการแข่งขันในอนาคต อุตสาหกรรมเสื้อผ้าสำเร็จรูปคือการแข่งขันกับตนเอง
ทั้งด้านการพัฒนาสินค้า ด้านการผลิต และต้นทุน ดังนั้นการพัฒนาปรับปรุงบุคลากรคือจุดสำคัญที่บริษัทฯ
จะต้องดำเนินการอยู่ตลอดเวลา

แนวโน้มสภาวะอุตสาหกรรม และสภาพการแข่งขันในอนาคต

อุตสาหกรรมผลิตเสื้อผ้าสำเร็จรูป เป็นอุตสาหกรรมประเภทใช้แรงงานเข้มข้น (Labour
incentive) แต่ใช้เงินลงทุนต่ำ ดังนั้นอุตสาหกรรมผลิตเสื้อผ้าสำเร็จรูป
จึงเป็นอุตสาหกรรมขั้นปฐมสำหรับประเทศที่ยังไม่พัฒนาและมีค่าแรงต่ำ
ประเทศที่กำลังพัฒนาและประเทศที่พัฒนาแล้วจะมีค่าแรงสูงทำให้ต้นทุนไม่สามารถแข่งขันกับประเทศที่ยังไม่พัฒนาได้
แต่อย่างไรก็ตามอุตสาหกรรมผลิตเสื้อผ้าสำเร็จรูปเป็นอุตสาหกรรมที่ต้องใช้พนักงานที่มีความชำนาญ
(Skill Labour) เพื่อผลิตสินค้าที่มีคุณภาพสูง
การสร้างความชำนาญให้พนักงานเย็บสามารถผลิตสินค้าที่มีคุณภาพสูงได้
จำเป็นต้องใช้เวลาอย่างต่อเนื่อง ไม่ต่ำกว่า 5 ปี เพราะฉะนั้นจึงถือได้ว่า บริษัทฯ
ยังมีโอกาสที่จะผลิตและจำหน่ายเสื้อผ้าสำเร็จรูปได้อีกระยะเวลาหนึ่ง
แต่ต้องคัดสรรลูกค้าผู้ที่ต้องการสินค้าที่มีคุณภาพสูง

สภาพการแข่งขันในอนาคตคือการปรับฐานลูกค้า โดยเลือกลูกค้าที่ขายสินค้า Brand name
สำหรับสินค้าประเภท Fashion
และคัดเลือกลูกค้าที่ขายสินค้าให้ผู้บริโภคโดยตรงสำหรับสินค้าประเภท Workwear นอกจากนี้บริษัทฯ
ต้องมุ่งที่จะแสวงหาลูกค้าที่เป็นเจ้าของ Brand แทนการขายผ่าน Agent เพื่อเป็นการตัดคนกลาง
และสามารถสนองความต้องการของลูกค้าได้ตรงเป้าหมาย
และมีโอกาสที่จะร่วมมือกับลูกค้าในการพัฒนาผลิตภัณฑ์ ซึ่งจะนำไปสู่การได้ใบสั่งซื้อในที่สุด

(1.3 ) การจัดหาผลิตภัณฑ์หรือบริการ

  ก . การจัดให้ได้มาซึ่งผลิตภัณฑ์เพื่อจำหน่าย

บริษัทฯ มีโรงงานผลิตสินค้า จำนวน 1 แห่ง ตั้งอยู่เลขที่ 205 หมู่ 4 ถนนสุขุมวิท (กม.39.5)
ตำบลบางปูใหม่ อำเภอเมือง จังหวัดสมุทรปราการ

วัตถุดิบเฉพาะเสื้อผ้าสำเร็จรูป แยกได้เป็น 2 ประเภท

1. ผ้า

2. อุปกรณ์การตัดเย็บ

บริษัทฯ จัดหาผ้าจาก 2 แหล่งคือ การนำเข้าจากต่างประเทศ
ซึ่งซื้อตามที่ลูกค้าเป็นผู้กำหนดแหล่งซื้อ ในอัตราร้อยละ 16.92 และการซื้อภายในประเทศ
ในอัตราร้อยละ 83.08

  ข. ผลกระทบต่อสิ่งแวดล้อม

ปกติ อุตสาหกรรมเสื้อผ้าสำเร็จรูปจะไม่สร้างมลภาวะให้เกิดปัญหาต่อสิ่งแวดล้อม
อย่างไรก็ตามบริษัทฯ ได้ปฏิบัติตามกฎข้อบังคับของหน่วยงานโดยเคร่งครัด
ผลการปฏิบัติงานในระยะเวลา 3 ปีที่ผ่านมา เป็นไปตามที่กฎหมายกำหนด
ไม่มีข้อพิพาทหรือถูกฟ้องร้องเกี่ยวกับสิ่งแวดล้อมแต่อย่างใด

(1.4) งานที่ยังไม่ส่งมอบ ไม่มี

2. ธุรกิจพลาสติก ยาง และโลหะ

2.1 บริษัทหลักโรงงานอุตสาหกรรมผลิตพลาสติก

(1.1) ลักษณะผลิตภัณฑ์หรือบริการ แยกตามประเภทลูกค้าที่จ้างผลิตมีดังนี้

1. ชิ้นส่วนพลาสติก ประกอบด้วย ชิ้นส่วนยานยนต์ ชิ้นส่วนเครื่องใช้ไฟฟ้า
ชิ้นส่วนพลาสติกสำหรับผลิตภัณฑ์ที่ใช้ในครัวเรือน และ ชิ้นส่วนกระติกน้ำ เป็นต้น

2. ผลิตแม่พิมพ์ฉีดพลาสติกเพื่อสนับสนุนการผลิตชิ้นส่วนพลาสติก
ประกอบด้วยแม่พิมพ์ที่เป็นชิ้นส่วนยานยนต์ แม่พิมพ์ที่เป็นชิ้นส่วนเครื่องใช้ไฟฟ้า และแม่พิมพ์อื่นๆ
ที่ลูกค้าเป็นผู้จ้างทำ

3. งานพ่นสีพลาสติกสำหรับชิ้นงานพลาสติกในข้อ1 ซึ่งต้องการความสวยงามทั้งสีแห้งเร็วและแห้งช้า

บริษัทไม่มีปัจจัยสำคัญที่มีผลกระทบต่อโอกาส หรือข้อจำกัดในการประกอบธุรกิจ

(1.2) การตลาดและภาวะการแข่งขัน

  ก. นโยบายและลักษณะการตลาดของผลิตภัณฑ์ หรือบริการที่สำคัญ

กลยุทธ์ทางการตลาด

ด้านผลิตภัณฑ์ (PRODUCT)

กลุ่มอุตสาหกรรมยานยนต์และจักรยานยนต์
มีการพัฒนาขีดความสามารถของการผลิตแม่พิมพ์และผลิตภัณฑ์ การพ่นสี
ครอบคลุมความต้องการและการเติบโตของอุตสาหกรรมงานพลาสติก ดังนี้

- เสริมสร้างขีดความสามารถด้านศูนย์บริการงานพ่นสีเต็มรูปแบบ ทั้งผลิตภัณฑ์ภายในและภายนอก
(Interior Parts, Exterior Parts)
เพื่อตอบสนองความต้องการของลูกค้าได้อย่างเต็มรูปแบบ

- พัฒนาขีดความสามารถในการออกแบบและผลิตแม่พิมพ์ โดยใช้ CAD,CAM,CAE
รวมถึงเทคโนโลยีการขึ้นรูปแม่พิมพ์ด้วยความเร็วสูง (High Speed Machining)
เพื่อให้แม่พิมพ์ที่ใช้ในการผลิตมีคุณภาพสูงสุด

- พัฒนาขีดความสามารถผลิตภัณฑ์งานฉีดพลาสติก โดยเริ่มจากการผลิตแม่พิมพ์ระบบ Hot Runner,
Gas Injection

- การร่วมมือกับทางลูกค้าพัฒนากระบวนการผลิต VA/VE
เพื่อเป็นการสร้างมูลค่าเพิ่มในตัวผลิตภัณฑ์ให้กับลูกค้ามากที่สุด

- สร้างทีมงานวิจัยผลิตภัณฑ์ทางด้าน Engineering Design
ร่วมพัฒนาผลิตภัณฑ์ร่วมกับทางลูกค้าเพื่อให้เกิดประโยชน์สูงสุดสำหรับผู้บริโภค

กลุ่มอุตสาหกรรมเครื่องใช้ไฟฟ้าและอิเล็กทรอนิกส์

- บริษัทฯ พัฒนาขีดความสามารถด้านการผลิตเพื่อตอบสนองต้นทุนในการผลิตและการส่งมอบ
ให้สามารถรองรับการเปลี่ยนแปลงแผนการผลิตแบบทันท่วงที (Delivery on time)

- พัฒนาขีดความสามารถแบบครบวงจรเพื่อตอบสนองความต้องการของลูกค้าสูงสุด เช่น
งานฉีดขึ้นรูปพลาสติก, งานพ่นสี การประกอบชิ้นงาน Silk Screen และ Hot Stamp

กลุ่มอุตสาหกรรมอื่นๆ อาทิเช่น เครื่องใช้ในครัวเรือน, เฟอร์นิเจอร์, เครื่องใช้สำนักงาน
โดยเน้นการมีส่วนร่วมการพัฒนาผลิตภัณฑ์, กระบวนการผลิตต้นทุนต่ำ,
ความหลากหลายและคุณสมบัติต่างๆ
ของวัตถุดิบการผลิตภายในประเทศเพื่อให้ลูกค้าสามารถแข่งขันด้านคุณภาพและราคาในตลาดโลกได้
โดยกลยุทธ์หลักที่บริษัทฯ จะนำมาใช้เพื่อให้บรรลุวัตถุประสงค์ เป้าหมาย และนโยบายของบริษัทฯ
มุ่งเน้นสู่การปรับปรุงพัฒนากระบวนการผลิต
ลดขั้นตอนแต่เพิ่มประสิทธิภาพของผลิตภัณฑ์ให้มีมูลค่าเพื่อตอบสนองความต้องการของลูกค้าอย่างแท้จริง

ด้านราคา (PRICE)

การปรับปรุงประสิทธิภาพ ตลอดจนโครงสร้างของต้นทุนให้มีความเหมาะสม
สามารถแข่งขันได้กับทุกกลุ่มลูกค้าของบริษัทฯ

ช่องทางการจัดจำหน่าย (PLACE)

การเลือกสถานที่ผลิตให้ใกล้ชิดกับลูกค้า
โดยที่บริษัทมีโรงงานผลิตอยู่สองแห่งเพื่อลดค่าใช้จ่ายในเรื่อง ค่าขนส่ง
ตลอดจนการบริการที่สามารถสนองตอบต่อลูกค้าได้รวดเร็ว และประหยัด

สัดส่วนการจำหน่ายในระยะเวลา 3 ปีที่ผ่านมา
มีสัดส่วนร้อยละของยอดขายรวมแบ่งตามกลุ่มลูกค้าหรือผลิตภัณฑ์ ได้ดังนี้

กลุ่มผลิตภัณฑ์ ปี2556 (%) ปี 2555 (%) ปี 2554 (%)

1.  ชิ้นส่วนพลาสติก 92.07 95.91 94.57

1.  ผลิตแม่พิมพ์ 7.93 4.09 5.43

รวม 100.00 100.00 100.00

บริษัทฯ ไม่มีการพึ่งพิงลูกค้ารายใดรายหนึ่งเกิน 30 % ของรายได้รวม

ข. ภาวะการแข่งขัน

สภาพการแข่งขันภายในอุตสาหกรรม

สภาพการแข่งขันภายในอุตสาหกรรม ปีที่ผ่านมา มีการแข่งขันค่อนข้างรุนแรง โดยเน้นในด้านราคา
คุณภาพของงาน และการส่งมอบที่ตรงต่อเวลา ประกอบกับการย้ายฐานการผลิตของ Supplier
จากประเทศญี่ปุ่น ทำให้แนวโน้มการแข่งขันยิ่งทวีความรุนแรงเพิ่มมากขึ้น
เนื่องจากลูกค้าส่วนใหญ่ของบริษัทฯ เป็นบริษัทญี่ปุ่นที่มีฐานการผลิตในประเทศไทย
ระดับที่มีความสัมพันธ์ในฐานะ Supplier ที่มีต่อบริษัทแม่ที่ประเทศญี่ปุ่น
ทำให้จำนวนคู่แข่งขันมีจำนวนเพิ่มมากขึ้น
แต่ขนาดของบริษัทเมื่อเปรียบเทียบกับคู่แข่งขันจะอยู่ในขนาดที่ใกล้เคียงกัน
แต่ที่น่าตระหนักอีกประเด็นหนึ่ง
คือลูกค้าส่วนหนึ่งหันมาลงทุนซื้อเครื่องฉีดพลาสติกมาผลิตชิ้นส่วนใช้เอง
แต่ด้วยสถานภาพและศักยภาพในการแข่งขันของบริษัทฯ โดยรวม
ยังอยู่ในเกณฑ์ที่สามารถแข่งขันได้ด้วยเหตุที่บริษัทฯ
มีขนาดเครื่องฉีดพลาสติกสามารถรองรับความต้องการของลูกค้าได้เป็นอย่างดี ทั้งขนาดเล็ก กลาง
ใหญ่ ประกอบกับชื่อเสียงนี้สะสมมาเป็นเวลานานมากกว่า 40 ปี ในธุรกิจฉีดพลาสติก

การแข่งขันปัจจุบัน

- กลุ่มอุตสาหกรรมรถยนต์ มีสภาพการแข่งขันรุนแรง
เนื่องจากมีผู้ผลิตเป็นจำนวนมากทั้งจำนวนและขนาดของคู่แข่ง คู่แข่งหลักที่สำคัญประมาณ 8 ราย
แยกเป็นขนาดใหญ่ 5 ราย และขนาดกลาง 3 รายเมื่อเปรียบเทียบกับบริษัท

- กลุ่มอุตสาหกรรมรถจักรยานยนต์ สภาพการแข่งขันรุนแรง โดยมุ่งเน้นด้านราคา
จำนวนและขนาดของคู่แข่ง คู่แข่งหลักที่สำคัญประมาณ 5 ราย แยกเป็นขนาดใหญ่ 4 ราย
และขนาดกลาง 1 รายเมื่อเปรียบเทียบกับบริษัท

- กลุ่มอุตสาหกรรมเครื่องใช้ไฟฟ้า สภาพการแข่งขันรุนแรงมาก
โดยเฉพาะอย่างยิ่งกลุ่มทุนจากประเทศเกาหลีและไต้หวันเข้ามาบุกตลาดภายในประเทศไทย
โดยมุ่งใช้กลยุทธ์ทางด้านราคาเป็นเครื่องมือในการแข่งขัน จำนวนและขนาดของคู่แข่ง
คู่แข่งหลักที่สำคัญประมาณ 10 ราย แยกเป็นขนาดใหญ่ 6 ราย และขนาดกลาง 4
รายเมื่อเปรียบเทียบกับบริษัท

- กลุ่มอุตสาหกรรมอื่นๆ อาทิ เช่น อุตสาหกรรมเครื่องใช้ในครัวเรือน
สภาพการแข่งขันเริ่มมีการแข่งขันด้านราคามากขึ้น จำนวนและขนาดของคู่แข่ง
คู่แข่งหลักที่สำคัญประมาณ 5 ราย แยกเป็นขนาดใหญ่ 3 ราย และขนาดกลาง 2
รายเมื่อเปรียบเทียบกับบริษัท

  แนวโน้มภาวะอุตสาหกรรมและสภาพการแข่งขันในอนาคต

สภาวะเศรษฐกิจในปี 2556
จากช่วงครึ่งปีหลังสถานการณ์ด้านการขายของตลาดรถยนต์และรถมอเตอร์ไซด์ลดลงเกือบทุกบริษัท
เพราะผลกระทบมาจากนโยบายรถคันแรกหมดลง และลูกค้าเองก็มีสินค้าคงเหลือมาก
บางรายลงทุนเครื่องฉีดใหม่จึงต้องการที่จะผลิตเอง บวกกับสภาพภูมิอากาศที่ไม่เป็นไปตามฤดู
และเกิดเหตุการณ์น้ำท่วมในบางพื้นที่ ทำให้ส่งผลกระทบมาถึงยอดขายของบริษัทด้วย
เนื่องจากมีผลกระทบจากน้ำท่วมเมื่อปี 2554ทำให้ยอดขายในช่วงไตรมาสที่ 1 ของปี 2555
ยังไม่ดีขึ้น เพราะลูกค้าเพิ่งฟื้นตัวได้ในช่วงไตรมาสที่ 2 ของปี 2555
ทำให้ลูกค้านำแม่พิมพ์มาให้บริษัทฯ ผลิตให้ ส่งผลให้ยอดขายในช่วงครึ่งปีหลังของปี 2555 และต้นปี
2556 เพิ่มมากขึ้น บวกกับนโยบายรถคันแรก ที่ยังคงมีคำสั่งซื้ออยู่เป็นจำนวนมาก
จึงมีความต้องการของตลาดในการเร่งการผลิตให้ได้ตามคำสั่งที่ซื้อไว้
ตลอดจนมีงานผลิตเข้ามาเพิ่มใหม่ ในปี 2556 ด้วย

ในส่วนของกลุ่มเครื่องใช้ไฟฟ้ายอดขายลดลงกว่าปี 2555
สาเหตุเนื่องมาจากการแข่งขันด้านราคาค่อนข้างสูงเมื่อเทียบกับต้นทุนของบริษัท
ทำให้ไม่สามารถแข่งขันด้านราคาได้ โดยในกลุ่มนี้มุ่งเน้นเรื่องราคามาเป็นอันดับแรก
และลูกค้าบางรายเริ่มฟื้นตัวจากสถานการณ์น้ำท่วมที่เกิดขึ้นในปี 2554 ได้แล้ว
จึงลงทุนเครื่องฉีดใหม่ เป็นสาเหตุหลักที่ทำให้ลูกค้านำแม่พิมพ์กลับไปผลิตเอง

สำหรับค่ายรถยนต์ที่มีแผนลงทุนทั้งหมด ต่างมองในทิศทางเดียวกัน คือ
เชื่อว่ายอดขายจะปรับตัวลดลง โดยเฉลี่ย 10 % แต่การที่ตัดสินในลงทุน
เพราะมั่นใจว่าทิศทางตลาดจะเติบโตขึ้นในอนาคต ส่วนตลาดปี 2556 ที่หดตัวลง เป็นเพราะปี
2555 เป็นการเติบโตที่ผิดปกติ และตัวเลขในปีนี้คาดว่าจะอยู่ในระดับ 1.2 ล้านคัน

ตลาดรถจักรยานยนต์ ครึ่งปีหลังยังไปได้ดี แม้เศรษฐกิจในช่วงปลายปีนี้ จะมีความผันผวนอยู่บ้าง
การซื้อขายโดยรวมมีแนวโน้มลดลงเล็กน้อยจนถึงสิ้นปี แต่ก็มีแนวโน้มที่ดีขึ้นในต้นปีหน้า
เนื่องจากลูกค้าส่วนใหญ่ในปี 2557 จะเป็นรถรุ่น Bigbike (400 CC)
ในขณะที่ฮอนด้าครองความเป็นผู้นำตลาดหลังทยอยเปิดตัวรุ่นใหม่ๆ มาตั้งแต่ต้นปี
จนมีผลิตภัณฑ์ที่ครอบคลุมทุกความต้องการของผู้บริโภค
และทำกิจกรรมทางการตลาดอย่างหนักเพื่อกระตุ้นตลาดอย่างต่อเนื่อง

อุตสาหกรรมไฟฟ้าและอิเล็กทรอนิกส์ เมื่อเทียบกับช่วงกลางปีเดียวกันของปีก่อน
การผลิตอุตสาหกรรมไฟฟ้าและอิเล็กทรอนิกส์ หดตัวลดลง -1.12 %
โดยมีสาเหตุมาจากการผลิตที่ลดลงทั้งในกลุ่ม IC และ HDD
ซึ่งมีการเปลี่ยนแปลงทางด้านเทคโนโลยี่ที่รวดเร็วจากการเติบโตของสมาร์ทโฟน/แท็บเล็ต
ส่วนแนวโน้มการผลิตอุตสาหกรรมไฟฟ้าในช่วงปลายปีนี้ คาดว่าจะเพิ่มขึ้นร้อยละ 0.99
และอุตสาหกรรมอิเล็กทรอนิกส์ คาดว่าจะเพิ่มขึ้นร้อยละ 0.64
เนื่องมาจากได้รับคำสั่งซื้อเข้ามามากในส่วนของผลิตภัณฑ์ที่นำไปใช้งานระบบ Cloud computing
และศูนย์ข้อมูลขนาดใหญ่ที่จะมารองรับการจัดเก็บข้อมูลที่มีจำนวนมากขึ้นได้อย่างมีประสิทธิภาพมากยิ่งขึ้น

(1.3) การจัดหาผลิตภัณฑ์หรือบริการ

ที่อยู่ของบริษัทมีโรงงานอุตสาหกรรมผลิตพลาสติก มีจำนวน 2 โรงงาน ซึ่งตั้งอยู่ที่

1.  เลขที่ 11/1 หมู่ที่ 14 เขตนิคมอุตสาหกรรมบางชัน ถ.เสรีไทย แขวงมีนบุรี เขตมีนบุรี
    กรุงเทพฯ 10510

1.  เลขที่ 99 หมู่ 5 ถ.บางนา-ตราด (กม.38) ต.บางสมัคร อ.บางปะกง จ.ฉะเชิงเทรา
    24180

(ก) ปริมาณการผลิต คิดเป็นจำนวนชั่วโมงการทำงานของเครื่องจักร

ปี 2556 ปี 2555 ปี 2554

ปริมาณการผลิตจริง 439,920 489,509 488,880

ชั่วโมงการทำงานของเครื่องจักร (ช.ม.)

อัตราการใช้กำลังการผลิต % 65 70 70

อัตราการเพิ่ม (ลด) ของปริมาณการผลิต % (11.27) 0.13 10

จำนวนกะ ที่ผลิตได้คือ 3 กะ จำนวนกะที่ผลิตจริง คือ 3 กะ

นโยบายการผลิตที่สำคัญ บริษัทฯ มีนโยบายที่จะตอบสนองความต้องการของลูกค้าในด้านคุณภาพ
การส่งมอบ และความต้องการทางเทคนิคต่างๆ ที่ลูกค้าร้องขอการตรวจสอบสารปนเปื้อนต่างๆ
ที่มีในวัตถุดิบ เพื่อแน่ใจว่าชิ้นส่วนที่ผลิตออกไปจะไม่มีผลในทางลบต่อผู้บริโภค

การจัดหาวัตถุดิบและผู้จำหน่าย

วัตถุดิบที่สำคัญ คือ เม็ดพลาสติก ไม่สามารถที่จะหาวัสดุอื่นมาทดแทนได้ ซึ่งแหล่งที่มาของวัตถุดิบ
มีการสั่งซื้อจากในประเทศ และต่างประเทศ ทั้งนี้ ผลการเปลี่ยนแปลงเทคโนโลยี ไม่มีผลกระทบ
ต่อการใช้วัตถุดิบ

สภาพปัญหาเกี่ยวกับการใช้วัตถุดิบ

ปัญหาสำคัญที่จะมีผลกระทบต่อวัตถุดิบ คือ ราคาน้ำมันและค่าเงินบาท
ซึ่งอาจทำให้เกิดการเปลี่ยนแปลงราคาของเม็ดพลาสติก ที่จะมีแนวโน้มสูงขึ้น

ทั้งนี้ ไม่มีต้นทุนวัตถุดิบชนิดใดชนิดหนึ่งสูงกว่าร้อยละ 50 ของต้นทุนการผลิตรวม

ผู้จำหน่ายวัตถุดิบและ จำนวนสัดส่วนการซื้อภายในประเทศและต่างประเทศ

สัดส่วนในการสั่งซื้อวัตถุดิบภายในประเทศ 100% โดยสั่งซื้อจากผู้จำหน่ายมากกว่า 30 ราย

บริษัท ไม่มีการพึ่งพิงการซื้อวัตถุดิบจากผู้จำหน่ายรายใดรายหนึ่งเกินกว่าร้อยละ 30
ของมูลค่าการซื้อวัตถุดิบทั้งหมด

(ข) ผลกระทบต่อสิ่งแวดล้อม

อุตสาหกรรมการผลิตพลาสติก

ด้านการอนุรักษ์พลังงาน บริษัทฯ มีนโยบายในการดูแลรักษาสิ่งแวดล้อม
โดยการบริหารจัดการและควบคุมกระบวนการผลิตภายในบริษัทฯ
ที่ก่อให้เกิดผลกระทบต่อสิ่งแวดล้อมให้น้อยที่สุด
โดยการปฏิบัติตามมาตรฐานด้านสิ่งแวดล้อมอย่างจริงจังและต่อเนื่อง ซึ่งเป็นไปตาม พ.ร.บ.
การส่งเสริมการอนุรักษ์พลังงาน พ.ศ. 2535 บริษัทฯ
ได้รับการตรวจประเมินและได้ใบรับรองระบบ ISO 14001 : 2004 จาก BUREAU VERITAS
CERTIFICATION (THAILAND) เมื่อวันที่ 18 มกราคม 2555 (วันที่หมดอายุ 17 มกราคม 2558
)

บริษัทฯ รณรงค์การนำทรัพยากรกลับมาใช้ใหม่ เพื่อเพิ่มประสิทธิภาพในการผลิต
และลดมลภาวะต่างๆ ที่ก่อให้เกิดภาวะโลกร้อน
ซึ่งเน้นการมีส่วนร่วมของพนักงานในการทำกิจกรรมและจัดตั้งคณะกรรมการอนุรักษ์พลังงาน
โดยมีมาตรการประหยัดพลังงานดังนี้

* ขยายการปรับเปลี่ยนโคมไฟโรงงาน High – Bay 400W เป็น fluorescent T5 4 * 54 W
โรงงานผลิตที่1

* ตรวจซ่อมบำรุงรักษา Capacity Blank ที่ใช้ควบคุม Power Factor
ที่ชำรุดให้ทำงานเต็มประสิทธิภาพในโรงงานผลิตที่ 1

* ติดตั้ง Invertor ควบคุมการทำงานของมอเตอร์ Blower ห้องพ่นสีให้เหมาะสมกับภาระงาน
เพื่อช่วยลดการใช้พลังงานไฟฟ้า ในโรงงานผลิตที่ 3

* ลดแรงดันลมอัดจาก 7.5 บาร์ เป็น 7.0 บาร์ ของปั้มลม เพื่อลดการใช้พลังงานไฟฟ้า
โรงงานผลิตที่ 1

* เปลี่ยนหลอด Flourescent (Office) จากหลอดรุ่นเก่า 36W เป็น T5 28W
ในสำนักงานทั้งหมด

* ลดการใช้พลังงาน โดยลดการใช้งาน Air Compressor จาก 2 ตัวเหลือ 1
ตัวในโรงงานผลิตที่ 2

* ปรับปรุงห้องปั้มลม เพื่อลดอุณหภูมิขาเข้าอย่างน้อย 1 องศาเซลเซียส ในโรงงานผลิตที่ 2

* ปรับเปลี่ยนโคมไฟโรงงาน High-Bay 250 W เป็น Tornado 80 W ในโรงงานผลิตที่ 2

ด้านการจัดการด้านสิ่งแวดล้อม บริษัทฯ ได้มีการนำระบบการจัดการด้านสิ่งแวดล้อม หรือ ISO
14001 เข้ามาใช้ โดยมุ่งเน้นให้องค์กรมีการควบคุมและพัฒนา
ปรับปรุงการปฏิบัติงานให้สอดคล้องกับกฎหมาย กฎระเบียบต่างๆ และรักษาสิ่งแวดล้อมอย่างต่อเนื่อง

ด้านความปลอดภัย อาชีวอนามัย และสภาพแวดล้อมในการทำงาน บริษัทฯ
ได้มีการตรวจสอบระบบป้องกัน และระงับอัคคีภัย โดยให้พนักงานได้ฝึกซ้อมดับเพลิง
และจัดตั้งคณะกรรมการความปลอดภัยอาชีวอนามัย และสภาพแวดล้อมในการทำงาน
โดยได้กำหนดเป็นนโยบายของบริษัทฯ
รวมทั้งมีการรณรงค์เผยแพร่ตามวารสารและทำแผ่นป้ายแสดงสถิติอุบัติเหตุติดป้ายประกาศให้พนักงานทราบ
นอกจากนี้บริษัทฯ ได้ดำเนินการยกระดับการจัดการด้านความปลอดภัยและอาชีวอนามัยโดยร่วมมือกับ
บริษัท โตโยต้ามอเตอร์ เอเชีย แปซิฟิค เอ็นจิเนียริ่ง แอนด์ แมนูแฟคเจอร์ริ่ง จำกัด
ในการดำเนินการโครงการ CCCF (Completely Check Completely Find out
Activity) โดยให้พนักงานมีส่วนร่วมค้นหาอันตรายและสร้างจิตสำนึกในด้านความปลอดภัย
ได้มีการจัดการอยู่ในเกณฑ์ที่ดี ซึ่งจากการประเมินผล รวบรวม วิเคราะห์ข้อมูล สถิติ
และการจัดทำรายงานข้อเสนอแนะเกี่ยวกับการประสบอันตราย
การเจ็บป่วยหรือการเกิดเหตุเดือดร้อนรำคาญอันเนื่องจากการทำงาน ประจำปี 2556 รวม 10
ครั้ง (10 คน) ที่ลูกจ้างประสบอันตรายหยุดงาน จำนวน 5 คน ไม่หยุดงานจำนวน 5 คน

ด้านการกำจัดสิ่งปฏิกูลหรือวัสดุที่ไม่ใช้แล้ว บริษัทฯ
ได้ดำเนินการขออนุญาตกรณีการนำสิ่งปฏิกูลหรือวัสดุเหลือใช้
ซึ่งมีลักษณะและคุณสมบัติเป็นไปตามประกาศกระทรวงอุตสาหกรรมฉบับที่ 1 (พ.ศ. 2541)
และฉบับที่ 6 (พ.ศ. 2540) ออกนอกบริเวณโรงงานทุกครั้งก่อนนำไปกำจัด

สรุป ผลกระทบต่อสิ่งแวดล้อมได้ดำเนินการปฏิบัติจริงในระยะเวลา 3 ปีที่ผ่านมา
เป็นไปตามที่กฎหมายกำหนดอย่างเคร่งครัด

ข้อพิพาทหรือถูกฟ้องร้องเกี่ยวกับสิ่งแวดล้อม ไม่มี

(1.4) งานที่ยังไม่ส่งมอบ ไม่มี

2.2 บริษัทหลักโรงงานอุตสาหกรรมประเภทยาง

 (1.1) ลักษณะผลิตภัณฑ์ประเภทยาง

ผลิตภัณฑ์ของบริษัท ประกอบด้วย เส้นยางยืด และแถบยางยืด (Rubber Thread and Rubber
Tape), ยางยืดถัก (Elastic Braid) ยางยืดทอ และโครเชท์ (Elastic Webbing and
Crochet) และเส้นยางหุ้ม (Covering Yarn) ภายใต้เครื่องหมายการค้าตรา “VENUS”
ผลิตภัณฑ์ของบริษัทฯ ส่วนใหญ่จะใช้เป็นวัตถุดิบของผลิตภัณฑ์อื่น เช่น อุตสาหกรรมผ้าอ้อมสำเร็จรูป
เด็กและผู้ใหญ่ อุตสาหกรรมเสื้อผ้าและสิ่งทอ หรือนำไปใช้งานทางด้านอื่นๆ
ตามประเภทธุรกิจของลูกค้า

ในปี 2556 ทางบริษัทฯ ได้ขยายฐานตลาดเพิ่มเติมในกลุ่มของอุปกรณ์การแพทย์
คือแผ่นยางห้ามเลือดและแถบยางรัดสำหรับเจาะเลือด
รวมทั้งกลุ่มผลิตภัณฑ์ยางเพื่อสุขภาพและการออกกำลังกาย โดยปรับปรุงกระบวนการผลิตเดิมบางส่วน
เพื่อให้สามารถผลิตสินค้ากลุ่มดังกล่าวได้ ทั้งนี้เพื่อให้เกิดการประหยัดจากขอบเขต (Economy of
Scope) และรวมถึงการประหยัดจากขนาด (Economy of Scale)

ผลิตภัณฑ์ของบริษัทมีลักษณะดังนี้

1. เส้นยางยืด (Rubber Thread) ใช้ในอุตสาหกรรมการผลิตผ้าอ้อมสำเร็จรูป
โดยแปรสภาพจากยางแท่ง โดยมีทั้งยางธรรมชาติและยางสังเคราะห์
บริษัทสามารถผลิตได้ตามขนาด และจำนวนเส้นที่ลูกค้าต้องการ เพื่อนำไปผลิตเป็นส่วนขอบขา
และขอบเอวทั้งในผ้าอ้อมสำเร็จรูปสำหรับเด็กและผู้ใหญ่ (Disposable Diaper)

2. แถบยางยืด (Rubber Tape) ส่วนใหญ่นำไปใช้ในส่วนของขอบขากางเกงชั้นในและชุดว่ายน้ำ
ทั้งของสุภาพบุรุษและสุภาพสตรี นอกเหนือจากนี้ยังสามารถใช้ได้กับขอบหมวกคลุมผมอาบน้ำ
หมวกว่ายน้ำและรวมถึงเสื้อผ้าเครื่องนุ่งห่มแบบอื่นๆ ที่ต้องการยางยืดเป็นส่วนประกอบ

3. สายยางยืดถัก (Elastic Braid) ใช้กับผลิตภัณฑ์เสื้อผ้าทั่วไป เช่นเสื้อผ้าเด็ก
ขอบเอวและขอบขากางเกงนอน กางเกงชั้นในทั้งของเด็กและผู้ใหญ่ สุภาพบุรุษและสตรี
รวมถึงใช้ในผลิตภัณฑ์อื่นๆ ที่ต้องการยางยืดเช่น ผ้าคลุมรถ ยางรัดผม เป็นต้น

4. สายยางยืดทอ และโคร์เชต์ (Elastic Webbing & Crochet)
ใช้กับผลิตภัณฑ์ชุดชั้นในสุภาพบุรุษ และสตรี และชุดกีฬาเป็นส่วนใหญ่ รวมถึงผลิตภัณฑ์อื่นๆ
ที่ต้องการยางยืดเป็นส่วนประกอบ

5. เส้นยางหุ้มด้าย (Covering Yarn) ส่วนใหญ่ใช้กับเสื้อสุภาพสตรี
และเสื้อผ้าเด็กที่ต้องการยางยืดที่มีการรัดที่นุ่มนวล นอกจากนี้ยังใช้กับแผ่นรองกางเกงชั้นใน
และใช้เป็นวัตถุดิบในการผลิตสายยางยืดทอ

6. ผ้ายืดพันเคล็ด (Elastic Bandage) ใช้ในการป้องกันและรักษาอาการเคล็ด
ที่เกิดจากกิจกรรมในชีวิตประจำวัน รวมถึงกิจกรรมสันทนาการอื่นๆ
โดยนิยมใช้กันแพร่หลายทั้งในวงการแพทย์ และวงการกีฬา

7. เข็มขัดพยุงหลัง (Back Support Belt)
ใช้ในการป้องกันและรักษาอาการปวดหลังที่เกิดจากการทำงาน และกิจกรรมในชีวิตประจำวัน
โดยมีทั้งแบบที่ใช้สำหรับงานหนักในอุตสาหกรรมและแบบที่ใช้สำหรับบุคคลทั่วไป

8. ยางรัดห้ามเลือด และยางรัดสำหรับเจาะเลือด (Esmark Bandage & Tourniquet)
ยางรัดห้ามเลือดใช้สำหรับการผ่าตัดเล็กบริเวณมือและเท้า
ส่วนยางรัดสำหรับเจาะเลือดใช้ในการรัดแขนเพื่อเก็บเลือดไปตรวจในห้องปฏิบัติการ
หรือการบริจาคโลหิต

บริษัทฯ ได้รับการรับรองมาตรฐาน OEKO-TEX STANDARD 100 ระบบคุณภาพมาตรฐาน ISO
9001 และระบบการจัดการสิ่งแวดล้อมมาตรฐาน ISO 14001
และมาตรฐานขององค์การอาหารและยา (อย.)

บริษัท ไม่มีปัจจัยสำคัญใดที่มีผลกระทบต่อโอกาส หรือการประกอบธุรกิจ

(1.2) การตลาด และภาวะการแข่งขัน

(ก) การทำการตลาดของผลิตภัณฑ์ หรือบริการที่สำคัญในปีที่ผ่านมา

ในปีที่ผ่านมา ยางสังเคราะห์ (Spandex)
ยังคงเข้ามาทดแทนเส้นยางยืดในตลาดผ้าอ้อมสำเร็จรูปอย่างต่อเนื่อง
ผู้ผลิตผ้าอ้อมสำเร็จรูปรายใหญ่ของโลก ได้หันไปใช้ Spandex เป็นวัตถุดิบ
ในขณะที่การแข่งขันด้านราคาที่รุนแรงในตลาดเสื้อผ้าและสิ่งทอ
ทำให้ผู้ผลิตหลายรายหันไปใช้วัตถุดิบจากจีนและอินเดียซึ่งมีราคาต่ำกว่า
การขยายตลาดเข้าไปยังกลุ่มอุปกรณ์การแพทย์ อุปกรณ์เพื่อสุขภาพและการออกกำลังกาย
เพื่อให้บริษัทฯ สามารถมีการประหยัดจากขอบเขต (Economy of Scope)
และการประหยัดจากขนาด (Economy of Scale) จึงเป็นส่วนสำคัญที่จะทำให้บริษัทฯ
ยังคงสามารถแข่งขันได้ในตลาดกับคู่แข่งจากจีนและอินเดีย

ในขณะเดียวกันสภาวะการชะลอตัวของเศรษฐกิจโลกและประเทศไทยโดยเฉพาะอย่างยิ่งในครึ่งปีหลัง
ทำให้กำลังซื้อของผู้บริโภคลดลง ส่งผลให้อุปสงค์ของตลาดโดยรวมลดลง
และตลาดหลายส่วนก็ได้รับผลกระทบจากปัญหาอุทกภัยอีกด้วย

กลยุทธ์การแข่งขัน

การพัฒนาและปรับปรุงกระบวนการภายในเพื่อให้เกิดประสิทธิภาพสูงสุด
เพื่อให้สามารถตอบสนองกับความเปลี่ยนแปลงของความต้องการของตลาดและเกิดการประหยัดจากความเร็ว
(Economy of Speed) เป็นส่วนสำคัญที่จะทำให้บริษัทฯ
สามารถแข่งขันในสภาวะตลาดที่มีการแข่งขันรุนแรงได้

การควบคุมคุณภาพของสินค้าให้มีความสม่ำเสมอ การส่งมอบที่ตรงเวลา
รวมทั้งดูแลให้บริการโดยมีลูกค้าเป็นจุดศูนย์กลาง
ถือเป็นส่วนสำคัญที่จะมัดใจลูกค้าไม่ให้หันไปใช้สินค้าของคู่แข่ง
โดยเฉพาะในสภาวะที่ตลาดมีการแข่งขันด้านราคาที่รุนแรง

ลักษณะลูกค้า

ลูกค้าส่วนใหญ่เป็นโรงงานผู้ผลิต และเจ้าของตราสินค้า
มีทั้งในส่วนของโรงงานผลิตผ้าอ้อมสำเร็จรูป ชุดชั้นใน และชุดว่ายน้ำ
ส่วนใหญ่เป็นลูกค้าที่ติดต่อซื้อ-ขายกันมานาน และมีความสัมพันธ์ที่ดีต่อกัน บริษัทฯ
ยังคงให้ความสำคัญกับการร่วมเป็นส่วนหนึ่งในการพัฒนาร่วมกับลูกค้า ทั้งในส่วนของผลิตภัณฑ์
ระบบการส่งมอบ รวมถึงการจัดการด้านอื่นๆ เพื่อให้เกิดประโยชน์สูงสุดในห่วงโซ่อุปทาน

กลุ่มลูกค้าเป้าหมาย

- กลุ่มโรงงานผู้ผลิตและเจ้าของตราสินค้าทั้งในส่วนของผ้าอ้อมสำเร็จรูป ชุดชั้นใน และชุดว่ายน้ำ

- กลุ่มผู้ว่าจ้างผลิต โดยบริษัทฯ ผลิตสินค้าที่เป็นตราสินค้าของลูกค้า

- กลุ่มโรงงานขนาดเล็ก และผู้บริโภค บริษัทฯ ขายผ่านทางผู้ค้าส่งทั้งในและต่างประเทศ

- กลุ่มบริษัทฯ ผู้ขายเครื่องมือ และอุปกรณ์ทางการแพทย์

การจำหน่ายและช่องทางการจำหน่าย

บริษัทฯ จะผลิตและจำหน่ายโดยตรงสำหรับโรงงานที่มีศักยภาพเพียงพอในการสั่งซื้อด้วยตนเอง
และขายผ่านตัวแทนจำหน่ายทั้งค้าปลีก และส่งสำหรับกลุ่มลูกค้าที่ไม่ต้องการสั่งซื้อในปริมาณมาก

บริษัทฯ ส่งออกสินค้าไปยังประเทศสหรัฐอเมริกา ญี่ปุ่น ฮ่องกง ไต้หวัน จีน พม่า เวียตนาม
มาเลเซีย เป็นต้น

(ข) ภาวะการแข่งขัน

แนวโน้มภาวะอุตสาหกรรม และสภาพการแข่งขันในอนาคต

จากสภาวะเศรษฐกิจโลกที่ชะลอตัว
ผู้ผลิตสินค้าได้หันมาให้ความสำคัญกับการลดต้นทุนในการดำเนินงานในทุกๆ ด้าน
การหาแหล่งวัตถุดิบที่มีราคาต่ำที่สุดเป็นหนึ่งในแนวทางที่ผู้ผลิตสินค้าได้หันมาให้ความสำคัญมากขึ้นเรื่อยๆ
และถึงแม้ว่าผู้ผลิตสินค้าต้องการวัตถุดิบราคาต่ำ แต่ก็ยังคงต้องการสินค้าที่มีคุณภาพดีสม่ำเสมอ
การส่งมอบที่รวดเร็วและตรงเวลา รวมถึงการตอบสนองต่อความต้องการที่รวดเร็ว
ดังนั้นผู้ผลิตวัตถุดิบจำเป็นจะต้องมีการปรับตัวให้เป็นไปตามทิศทางของตลาด
โดยหาแนวทางในการลดต้นทุน การเพิ่มประสิทธิภาพในการดำเนินงาน
รวมถึงเตรียมความพร้อมในการรับมือกับความต้องการของตลาดที่มีการเปลี่ยนแปลงอยู่ตลอดเวลา
โดยคู่แข่งที่สำคัญในตลาดโลกยังคงเป็นประเทศจีน และอินเดีย

(1.3) การจัดหาผลิตภัณฑ์หรือบริการ

(ก) ลักษณะการจัดให้ได้มาซึ่งผลิตภัณฑ์ เพื่อจำหน่ายในปีที่ผ่านมา

บริษัทฯ มีโรงงานตั้งอยู่ในเขตนิคมอุตสาหกรรมบางชัน จำนวน 5 หลัง และที่บางปะกง จำนวน 2
หลัง และคลังสินค้าที่ตราด 1 หลัง

ปริมาณการผลิตจริงรวม 3 ปี ที่ผ่านมา มีดังนี้

ปริมาณการผลิตรวม (หน่วย 1:1,000)

ปริมาณการผลิตจริง หน่วย ปี 2556 ปี 2555 ปี 2554

เส้นยาง, แถบยาง ,สายยางยืด กิโลกรัม 3,198 3,166 3,573

นโยบายการผลิตที่สำคัญ เป็นการผลิตสินค้าเพื่อจำหน่ายตามมาตรฐานของบริษัท
และมีการผลิตตามคำสั่งซื้อของลูกค้าด้วย

การจัดหาวัตถุดิบและผู้จำหน่ายวัตถุดิบ

วัตถุดิบหลักที่ใช้ในการผลิต คือยางธรรมชาติเป็นวัตถุดิบหลักสำคัญที่ใช้ในการผลิต โดยบริษัท
ได้ซื้อวัตถุดิบจากบริษัทในกลุ่มโดยมีแหล่งวัตถุดิบที่จังหวัดจันทบุรี และจังหวัดตราด
วัตถุดิบที่ใช้ส่วนใหญ่ซื้อภายในประเทศเพื่อจำกัดความหลากหลาย
ซึ่งอาจส่งผลกระทบถึงคุณภาพของผลิตภัณฑ์ ทำให้ไม่มีปัญหาทางด้านคุณภาพของวัตถุดิบ

บริษัทฯ มีความเข้มงวดในเรื่องคุณภาพของยางพารา
ซึ่งเป็นวัตถุดิบหลักที่นำมาใช้ในกระบวนการผลิต ได้ออกตรวจเยี่ยมผู้ขายเป็นประจำทุกปี
โดยมีวัตถุประสงค์เพื่อให้วัตถุดิบที่นำมาผลิตได้คุณภาพ
และร่วมมือกับผู้ขายพัฒนาและปรับปรุงคุณภาพวัตถุดิบให้เป็นไปตามความต้องการของลูกค้า

ปัญหาการขาดแคลนวัตถุดิบ คาดว่าจะไม่เกิดขึ้นง่าย เพราะวัตถุดิบหลักคือยางพารา
เป็นวัตถุดิบที่ผลิตเองภายในประเทศ ซึ่งมีอยู่หลายจังหวัด
และปัจจุบันประเทศไทยได้ขยายพื้นที่ปลูกยางไปในหลายภูมิภาค
เพื่อตอบสนองความต้องการใช้ยางพาราที่เพิ่มขึ้น

บริษัทฯ ได้สำรองยางพาราไว้เพียงพอต่อการผลิต ราคายางมีความผันผวนตามภาวะตลาด
แต่ไม่ส่งผลกระทบต่อการขาดแคลนยางพาราในประเทศไทย

ผลการเปลี่ยนแปลงเทคโนโลยีต่อการใช้วัตถุดิบ
เทคโนโลยี่การผลิตที่ใช้ยางยืดเป็นวัตถุดิบในการผลิตเสื้อผ้าและสิ่งทอยังไม่มีการเปลี่ยนแปลงที่โดดเด่นเป็นนวัตกรรมใหม่
ซึ่งบริษัทฯ คาดว่าในอนาคตอันใกล้นี้ไม่มีการเปลี่ยนแปลงเทคโนโลยี จึงไม่มีปัญหาต่อการใช้วัตถุดิบ

สัดส่วนการซื้อวัตถุดิบในประเทศ ปี 2556 89.51 %

สัดส่วนการซื้อวัตถุดิบต่างประเทศ ปี 2556 10.49 %

บริษัทฯ ไม่มีการพึ่งพิงผู้จัดจำหน่ายวัตถุดิบรายใดรายหนึ่งภายนอกกลุ่มบริษัทฯ เกิน 30 %
ของยอดรวมการซื้อวัตถุดิบ

(ข) ผลกระทบต่อสิ่งแวดล้อม

บริษัทฯ ได้มีการกำจัดสิ่งปฏิกูลที่ไม่ใช้แล้ว ประเภทขยะอันตราย และไม่อันตราย การเกิดน้ำเสีย
การสิ้นเปลืองพลังงาน และทรัพยากรธรรมชาติ
,ฝุ่นละอองที่เกิดในกระบวนการผลิตและไอระเหยจากสารเคมีโทลูอีน

การดำเนินการเพื่อลดผลกระทบ

บริษัทฯ ได้มีมาตรการในการแก้ไขและป้องกันผลกระทบดังกล่าว
โดยการจัดทำระบบมาตรฐานการจัดการสิ่งแวดล้อม ISO 14001
เพื่อควบคุมกิจกรรมที่ก่อให้เกิดผลกระทบต่อสิ่งแวดล้อม เช่น

การกำจัดสิ่งปฏิกูลและวัสดุที่ไม่ใช้แล้ว โดยแยกการกำจัดดังนี้

1.
ของเสียประเภทขยะอันตรายได้ให้บริษัทที่ได้รับอนุญาตจากกระทรวงอุตสาหกรรมเป็นผู้ดำเนินการกำจัด

2. ของเสียประเภทขยะไม่อันตราย
ได้ให้บริษัทที่ได้รับอนุญาตจากกระทรวงอุตสาหกรรมเป็นผู้ดำเนินการกำจัดโดยวิธีฝังกลบ

การบำบัดน้ำเสีย โดยใช้ระบบบำบัดน้ำเสีย แบบ ACTIVATED SLUDGE
และได้มีการควบคุมระบบน้ำทิ้งก่อนที่จะปล่อยออกนอกโรงงาน ทั้งนี้
มีการส่งน้ำไปวิเคราะห์เป็นประจำทุกเดือน เพื่อดำเนินการควบคุมไม่ให้มีค่าเกินมาตรฐาน

การสิ้นเปลืองทรัพยากรธรรมชาติ โดยเข้าร่วมโครงการอนุรักษ์พลังงานกับจุฬาลงกรณ์มหาวิทยาลัย
ซึ่งเป็นที่ปรึกษา และแนะนำการเก็บข้อมูลของโรงงานควบคุมในส่วนของกรุงเทพและปริมณฑล
เพื่อวิเคราะห์หามาตรการต่างๆ ในการอนุรักษ์พลังงานในโรงงาน

มาตรการ การอนุรักษ์พลังงาน บริษัทฯ มีคณะทำงานด้านการอนุรักษ์พลังงาน
มีการบริหารจัดการพลังงานเกี่ยวกับหลอดแสงสว่างโรงงาน ในส่วนทางเดินหรือห้องน้ำ
และพื้นที่ไม่ต้องการความสว่างมาก สามารถปลดหลอดไฟออกได้
โคมไฟแบบเก่าที่ใช้บัลลาสต์แบบขดลวดหากชำรุด จะเปลี่ยนบัลลาสต์เป็นแบบอิเล็กทรอนิกส์

* มีโครงการติดตั้ง CAPACITOR BANK ในส่วนของห้องควบคุมไฟฟ้ากำลัง
เพื่อปรับปรุงประสิทธิภาพของกระแสไฟฟ้า และปรับปรุงค่าเพาเวอร์แฟคเตอร์ ของการไฟฟ้า

* เครื่องจักรขนาดใหญ่ที่ใช้มอเตอร์แบบ DC ทยอยทำการเปลี่ยนเป็นแบบ AC
เพื่อใช้อินเวอเตอร์มาควบคุมปรับความเร็วรอบได้ ทำให้ประหยัดพลังงานไฟฟ้า

* ส่วนโรงงานที่บางปะกง ได้ทำการเปลี่ยนหลังคาแบบกระเบื้องลอนคู่
มาเป็นเมทัลชีทสลับแผ่นโปร่งแสง ทำให้สามารถปิดแสงสว่างในช่วงเวลากลางวันได้ทั้งหมด
และช่วงเวลากลางคืนจะเปิดใช้งานแสงสว่างสลับแถว หรือเปิดเฉพาะที่เดินเครื่อง

ไอระเหยจากสารเคมีโทลูอีน
โดยการติดตั้งเครื่องดูดกลิ่นโทลูอีนจากกระบวนการล้างใบมีดและอะไหล่
เพื่อกำจัดไอระเหยและกลิ่นของโทลูอีนภายในสถานที่ที่ปฏิบัติงานไม่ให้เกินมาตรฐานที่กฎหมายกำหนด

มีการตรวจวัดคุณภาพอากาศ และสิ่งแวดล้อม ภายในบริษัทเป็นประจำ เช่นการวัดสภาพฝุ่น เสียง
น้ำ แสงสว่าง เป็นต้น

กิจกรรมที่เป็นโครงการซึ่งมีวัตถุประสงค์ที่จะลดผลกระทบและพัฒนาสิ่งแวดล้อมให้ดีขึ้น คือ

* โครงการการลดฝุ่นในส่วนผลิตรับเบอร์ มีการกำจัดฝุ่นที่ฟุ้งกระจายในสถานที่ทำงาน

* โครงการลดการใช้น้ำ ในกระบวนการย้อมสีส่วนเวบบิ้ง

* โครงการการจัดการพลังงาน แผนกทอเบรด เพื่อลดปริมาณการใช้ไฟฟ้า และการอนุรักษ์พลังงาน
และปลูกจิตสำนึกให้กับพนักงานทุกคน
ให้มีส่วนร่วมในการประหยัดการใช้ไฟฟ้าและอนุรักษ์พลังงานไฟฟ้า

ผลการปฏิบัติจริงในระยะ 3 ปีที่ผ่านมา เป็นไปตามที่กฎหมายกำหนด โดยมีค่าใช้จ่ายดังนี้

หน่วย : ล้านบาท ปี 2556 ปี 2555 ปี 2554

- ค่าใช้จ่ายดำเนินการเพื่อลดผลกระทบต่อสิ่งแวดล้อม 1.65 1.27 1.09

บริษัท ไม่มีข้อพิพาท หรือถูกฟ้องร้องเกี่ยวกับสิ่งแวดล้อม

(1.4) งานที่ยังไม่ส่งมอบ - ไม่มี -

 2.3 บริษัทหลักโรงงานอุตสาหกรรมประเภทโลหะ 

 บริษัทฯ ดำเนินธุรกิจเป็นผู้ผลิตและจัดจำหน่ายผลิตภัณฑ์กระติกน้ำและปิ่นโตสเตนเลสระบบสุญญากาศ (Stainless Bottie) ภายใต้แบรนด์ Zojirushi (โชจิรุชิ) ด้วยเทคโนโลยีการผลิตระบบสุญญากาศจากประเทศญี่ปุ่น

(1.1) ลักษณะผลิตภัณฑ์และบริการ

ผลิตภัณฑ์ของบริษัทฯ ประกอบด้วย กระติกน้ำและปิ่นโตสุญญากาศรุ่นต่างๆ ดังนี้ TUFF KIDS,
FAMILY, SPORT SERIES, LUNCH JAR , FOOD JAR , LUNCH BOX , MUG CUP , TUFF
SLIM , HANDY POT

นอกจากนี้ บริษัทฯ ยังรับสกรีนตราบริษัทบนผลิตภัณฑ์ เพื่อใช้เป็นสินค้า Premium
สำหรับเทศกาลต่างๆ และมีบริการอะไหล่หลังการขายด้วย

(1.2) การตลาด และภาวะการแข่งขัน

(ก) การทำการตลาดของผลิตภัณฑ์ หรือบริการที่สำคัญในปีที่ผ่านมา

การตลาดในประเทศมีการเติบโตอย่างก้าวกระโดดในช่องทางสินค้า Premium ซึ่งบริษัทฯ
ก็สามารถเพิ่มยอดขายแบบก้าวกระโดดมาต่อเนื่องกันเป็นปีที่ 3
สินค้าที่เป็นคู่แข่งในระดับคุณภาพเดียวกันนั้น ล้วนเป็นสินค้านำเข้าจากต่างประเทศ
ซึ่งมีข้อด้อยในด้านต้นทุน ราคา และการบริการอะไหล่หลังการขาย

การตลาดในต่างประเทศมีแนวโน้มที่ดีขึ้นหลังจากการพัฒนารูปลักษณ์ของผลิตภัณฑ์ในปีที่ผ่านมา
และคาดว่าจะดีขึ้นต่อไปเมื่อสินค้ารุ่นใหม่ๆ ทยอยออกสู่ตลาดมากขึ้น

กลยุทธ์การแข่งขัน

บริษัทมุ่งพัฒนาใน 2 แนวทางคือ

1. รูปลักษณ์ของผลิตภัณฑ์ ที่จะต้องมีความโดดเด่น เมื่อเปรียบเทียบกับผลิตภัณฑ์ของคู่แข่ง

2. พัฒนาการผลิตให้มีประสิทธิภาพสูงขึ้น และต้นทุนที่ต่ำลง

ลักษณะลูกค้า

1. ลูกค้าต่างประเทศมีเพียงรายเดียว คือ ZOJIRUSHI CORPORATION
ซึ่งเป็นบริษัทร่วมทุนของบริษัทฯ

2. ลูกค้าในประเทศ ซึ่งมีทั้งลูกค้าที่ซื้อผลิตภัณฑ์ของบริษัทฯ โดยตรง หรือซื้อผ่านร้าน ZOJIRUSHI
SHOP และซื้อผ่านห้างสรรพสินค้า และอื่นๆ และลูกค้าที่เป็นตัวแทนจำหน่าย (Dealer) ของบริษัทฯ

การจำหน่ายและช่องทางการจำหน่าย

บริษัทฯ ผลิตและจำหน่ายผลิตภัณฑ์ให้กับลูกค้าโดยตรง หรือผ่านช่องทางการจำหน่ายอื่นๆ เช่นร้าน
ZOJIRUSHI SHOP ห้างสรรพสินค้า ตัวแทนจำหน่าย (Dealer) และอื่นๆ

(ข) ภาวะการแข่งขัน

แนวโน้มภาวะอุตสาหกรรม และสภาพการแข่งขันในอนาคต

สำหรับการขายในประเทศ ยังคงต้องผลักดันช่องทางสินค้า Premium อยู่ต่อไปในปี 2557
เพื่อหลีกเลี่ยงความไม่แน่นอนทางการเมือง ซึ่งมีผลกระทบอย่างมากในปี 2556 ที่ผ่านมา

และสำหรับการขายต่างประเทศ เรื่องที่บริษัทฯ ยังคงต้องเอาใจใส่ต่อไปในปี 2557 คือ
การจัดการต้นทุนการผลิตให้ต่ำลง เพื่อให้มีความสามารถในการแข่งขันเพิ่มขึ้นต่อไป

(1.3) การจัดหาผลิตภัณฑ์หรือบริการ

(ก) ลักษณะการจัดให้ได้มาซึ่งผลิตภัณฑ์ เพื่อจำหน่ายในปีที่ผ่านมา

บริษัทฯ มีโรงงาน 2 แห่ง ตั้งอยู่ในเขตนิคมอุตสาหกรรมบางชัน 1 แห่ง และโรงงานที่บางปะกงอีก
1 แห่ง

  ปริมาณการผลิต

ปี 2556 ปี 2555 ปี 2554

กระติกน้ำและปิ่นโตสุญญากาศ 8 ล้านชิ้น 9 ล้านชิ้น 7 ล้านชิ้น

การจัดหาวัตถุดิบและผู้จำหน่ายวัตถุดิบ

วัตถุดิบหลักที่สำคัญ คือ แผ่นโลหะไร้สนิม สามารถจัดหาได้จากทั้งในประเทศ
และนำเข้าจากต่างประเทศ

(ข) ผลกระทบต่อสิ่งแวดล้อม

การดำเนินการเพื่อลดผลกระทบ

บริษัทฯ ปฏิบัติตามกฎหมายและข้อกำหนดต่างๆ ของทางราชการที่ออกมาควบคุมด้านสิ่งแวดล้อม
และความปลอดภัยอย่างเคร่งครัด รวมถึงการปฏิบัติตามข้อกำหนดของลูกค้า
เพื่อมุ่งเน้นความพึงพอใจ และมุ่งเน้นการป้องกันอันตรายและการลดมลพิษ
โดยการลดจากแหล่งกำเนิดอย่างมีขั้นตอน การอนุรักษ์พลังงานและทรัพยากรที่เกี่ยวข้อง
การลดของเสีย การควบคุมและกำจัดวัตถุอันตรายจากกระบวนการผลิตต่างๆ ของบริษัทอย่างถูกต้อง
นอกจากนั้นบริษัทฯ มีการดำเนินการด้านสิ่งแวดล้อม โดยจัดให้มีการปรับปรุง
ติดตามและพัฒนาระบบอย่างต่อเนื่อง โดยสอดคล้องกับข้อกำหนดมาตรฐาน ISO 14001

บริษัทฯ ไม่มีข้อพิพาท หรือถูกฟ้องร้องเกี่ยวกับสิ่งแวดล้อม

(1.4) งานที่ยังไม่ส่งมอบ - ไม่มี -

 3. ธุรกิจการค้า

1. การประกอบธุรกิจของบริษัท

เป็นการดำเนินธุรกิจด้านคอมพิวเตอร์ และเทคโนโลยีสารสนเทศตั้งแต่ปี 2525
เป็นบริษัทที่ดำเนินธุรกิจด้าน Information Technology (IT) อันดับต้นๆ ของประเทศไทย
ปัจจุบันมีสินค้าและบริการด้านคอมพิวเตอร์ และเทคโนโลยีสารสนเทศที่ครอบคลุมและหลากหลาย
สำหรับธุรกิจขนาดตั้งแต่ Small Office Home Office (SOHO) ถึงองค์กรธุรกิจขนาดใหญ่
(Large Enterprise) ทั้งในส่วนกรุงเทพฯ ปริมณฑล และส่วนภูมิภาค
และขยายธุรกิจครอบคลุมไปสู่ประเทศลาว ในปี 2555 ด้วย

(1.1) ลักษณะผลิตภัณฑ์หรือบริการ

ปัจจุบันบริษัทฯ ได้รับการแต่งตั้งเป็นตัวแทนจำหน่าย และผู้จัดจำหน่ายสินค้ารวมถึงบริการต่างๆ
มากมาย

อาทิ

- ได้รับแต่งตั้งเป็นตัวแทนจำหน่ายอย่างเป็นทางการด้านผลิตภัณฑ์สินค้า Server และ Storage
จาก บริษัทไอ บี เอ็ม (ประเทศไทย) จำกัด ได้แก่ IBM Power Systems (ทั้ง AIX และ
iO5) และ IBM System X ทั้ง Rack และ Blade, Storage ครบ Production Line
ตั้งแต่ Low End ถึง High End Storage รวมถึงอุปกรณ์ Switch/Network
ที่เกี่ยวข้องในการเชื่อมต่อและล่าสุด IBM PureFlex ; Integrated Solution
ตระกูลใหม่ล่าสุดจาก IBM ซึ่งบริษัทฯ ได้รับเกียรติเป็นผู้จำหน่ายหลักในประเทศไทย

- ได้รับการแต่งตั้งเป็นตัวแทนจำหน่ายอย่างเป็นทางการด้านผลิตภัณฑ์สินค้า Software จากบริษัท
ไอ บี เอ็ม (ประเทศไทย) จำกัด ซึ่งประกอบด้วยสินค้าครบทุกตระกูล ทั้งหมด 8 ตระกูล อันได้แก่

* WebSphere - Software ด้าน Integration Workflow

* CSI (ชื่อเดิมคือTivoli) – Software ในด้านการจัดการ การเก็บข้อมูล (Backup)
รวมถึงการบริหารระบบซึ่งเป็นพื้นฐานที่สำคัญสำหรับ Cloud Technology

* Lotus - Software สำหรับ Workflow, Portal

* Information Management - Software ที่เกี่ยวข้องกับฐานข้อมูลไม่ว่าจะเป็น
DB2,Infomic รวมถึง Data Warehouse ซึ่งบริษัทฯ
ได้รับเกียรติเป็นตัวแทนจำหน่ายอย่างเป็นทางการสำหรับ Pure Data for Analytics
(ชื่อเดิมคือ Netezza) Data Warehouse Appliances จาก IBM ในประเทศไทย *
Business Analytics - Software ที่เกี่ยวข้องกับการวิเคราะห์ข้อมูล เช่น Cognos, SPSS

* Security - Software ที่เกี่ยวข้องสำหรับระบบความปลอดภัยของระบบ IT

* Industry Solution – Software ที่ใช้งานกับธุรกิจด้านต่างๆ

* Rational – Software สำหรับการทดสอบ ตรวจสอบ ความถูกต้องของระบบงาน Software

- ได้รับการแต่งตั้งเป็นตัวแทนจำหน่ายอย่างเป็นทางการด้านผลิตภัณฑ์ด้านบริการจาก IBM Global
Technology Services (GTS) IBM (ประเทศไทย) จำกัด อันประกอบไปด้วย การซ่อมบำรุง
(Maintenance Agreement: MA) การติดตั้งระบบและการ Implement ระบบงาน (GTS
Implementation Sevices) รวมถึงการขาย Cloud Services ของ IBM

- ได้รับการแต่งตั้งเป็นตัวแทนจำหน่ายอย่างเป็นทางการผลิตภัณฑ์สินค้า Acronis ซึ่งเป็น Backup
Software จากประเทศสหรัฐอเมริกา

- ได้รับการแต่งตั้งเป็นตัวแทนจำหน่ายอย่างเป็นทางการแต่เพียงผู้เดียวในประเทศไทย
สำหรับผลิตภัณฑ์สินค้า CommVault ซึ่งเป็น Backup Software
ที่มาแรงในขณะนี้จากประเทศสหรัฐอเมริกา

- ได้รับการแต่งตั้งเป็นตัวแทนจำหน่าย ผลิตภัณฑ์สินค้าจาก VirtualBridges สำหรับ Virtual
desktop management solution ภายใต้สินค้าชื่อ VERDE

- ได้รับการแต่งตั้งเป็นตัวแทนจำหน่ายอย่างเป็นทางการในประเทศไทยจาก Ronsycs
กลุ่มผลิตภัณฑ์สินค้าด้าน Reader / Encoder และ PIN Pad

- ได้รับการแต่งตั้งเป็นตัวแทนจำหน่ายอย่างเป็นทางการในประเทศไทยจาก Huawei
International PTE ., สำหรับสินค้าและผลิตภัณฑ์รวมทั้งบริการในกลุ่ม UC&C

- ได้รับการแต่งตั้งเป็นตัวแทนจำหน่ายจาก Apple (Apple Authorized Resellers)

- ได้รับการแต่งตั้งเป็นตัวแทนจำหน่ายอย่างเป็นทางการในประเทศไทยจาก NCR
กลุ่มผลิตภัณฑ์ด้านATMs, ATM Security , Banking Software , Mobile Banking ,
Branch Transformation และ Payment and Imaging

- นอกจากนี้ยังมีผลิตภัณฑ์ต่างๆ อีกเช่น สินค้า PC, ThinkPad, Server ของ Lenovo, สินค้า
Hardware ต่างๆ ของHP, Epson, Samsung, Cannon, Fujitsu ,Dell, Acer และอื่นๆ

- ได้รับการแต่งตั้งเป็น Authorized service Provider จาก Lenovo , HP ,Epson และ
Samsung

- รวมถึงการให้บริการ ซ่อมแซม ดูแล บำรุงรักษา Hardware และ Software และระบบ
Network พร้อมอุปกรณ์ต่อพ่วง รวมทั้งรับออกแบบ และพัฒนาระบบต่างๆ

- จำหน่าย บริการ ติดตั้ง ระบบกล้องวงจรปิด (CCTV) และระบบรักษาความปลอดภัยอื่นๆ

- บริการออกแบบ พัฒนาระบบงาน (Application Software development รวมถึง Mobile
Application บน IOS และ Android ) ติดตั้งและอบรมการใช้งาน

- บริการกู้ข้อมูลใน Media ต่างๆ เช่น Hard Disk, Flash Drive, Memory card ที่สูญหาย
ด้วยระบบ Clean room class 100 ตั้งแต่ปี 2547 ตลอดทั้งกู้ข้อมูลทุกระบบปฏิบัติการเช่น DOS,
Windows, Linux, Unix, Novell และ Macintosh
ซึ่งเก็บรักษาข้อมูลเป็นความลับของลูกค้าอย่างเข้มงวด

(1.2) การตลาดและภาวะการแข่งขัน

ก. การทำการตลาดของผลิตภัณฑ์ หรือบริการที่สำคัญในปีที่ผ่านมา

บริษัทฯ ทำการตลาดโดยมุ่งเน้นจัดจำหน่ายสินค้าให้ตรงตามความต้องการของลูกค้า
และส่งมอบให้ตรงตามกำหนด ด้วยคุณภาพตามที่ตกลงกันไว้ โดยยึดถือหลักการมีจริยธรรมต่อคู่แข่ง

ลักษณะของลูกค้า หรือกลุ่มลูกค้าเป้าหมาย

เป็นสถาบันการเงิน หน่วยงานราชการ นิติบุคคลต่างๆ ที่ใช้ผลิตภัณฑ์เทคโนโลยีสารสนเทศ
ซึ่งมีมากขึ้นตลอดเวลา ทั้งกรุงเทพ ปริมณฑล และต่างจังหวัด

การจำหน่ายและช่องทางการจำหน่าย

เป็นตัวแทนจำหน่ายของ IBM และจัดจำหน่ายสินค้าที่เกี่ยวข้อง ตามที่กล่าวข้างต้น ให้กับยี่ห้ออื่นๆ

สัดส่วนการจำหน่ายในประเทศและต่างประเทศ

บริษัทฯ จำหน่ายสินค้า และให้บริการต่างๆ ในประเทศเกือบทั้งหมด 100 %
โดยเริ่มมีการจัดจำหน่ายสินค้าของ IBM ไปสู่ประเทศลาวในปี 2555

การพึ่งพิงลูกค้า หรือผู้จัดจำหน่ายรายใดรายหนึ่งเกิน 30 % ของรายได้รวม

บริษัทฯ ไม่มีการพึ่งพิงลูกค้ารายใดเกิน 30 % ของรายได้รวม

ข .ภาวะการแข่งขัน

สภาพการแข่งขันในอุตสาหกรรม

มีการแข่งขันสูงขึ้นเรื่อยๆ ในอุตสาหกรรม ด้านราคา
เนื่องจากมีผู้ประกอบการรายใหม่เข้าสู่ธุรกิจอย่างต่อเนื่อง

แนวโน้มภาวะอุตสาหกรรม และสภาพการแข่งขันในอนาคต

- แนวโน้มอุตสาหกรรม ยังมีการเจริญเติบโต และขยายการใช้งาน IT มากขึ้นทั้งภาครัฐ
และเอกชน

- ภาวะอุตสาหกรรมคอมพิวเตอร์ มีคู่แข่งจำนวนมาก ในการประกอบกิจการคล้ายๆ กับบริษัทฯ
มีไม่ต่ำกว่า 10 ราย

- ขนาดของบริษัทฯ อยู่ในระดับกลาง เมื่อเทียบกับคู่แข่งขัน

- สถานภาพ และศักยภาพในการแข่งขันนั้น บริษัทฯ มีความมั่นคง มีระบบการเงินที่มีวินัยรองรับ
ซึ่งมีศักยภาพในการแข่งขันสูง เนื่องจากมีการพัฒนาในความรู้ที่เกี่ยวข้องแก่บุคคลากรของบริษัทฯ
อย่างต่อเนื่อง บริษัทฯ รักษาคุณภาพในการจำหน่ายสินค้า และให้บริการ
สามารถตอบสนองตามความต้องการของลูกค้า

(1.3) การจัดหาผลิตภัณฑ์ หรือบริการ

ลักษณะการจัดให้ได้มาซึ่งผลิตภัณฑ์

- ธุรกิจของบริษัทฯ เป็นการซื้อขายสินค้า และให้บริการ

- การจัดหาผลิตภัณฑ์เพื่อจำหน่าย ได้จากตัวแทนสินค้าในประเทศไทย เช่น บริษัทฯ
เป็นผู้แทนจัดจำหน่ายให้กับ บริษัท ไอ บี เอ็ม (ประเทศไทย) จำกัด บางผลิตภัณฑ์ต้องสั่งซื้อจาก
IBM ต่างประเทศด้วย

- จำนวนผู้จัดจำหน่ายสินค้าให้บริษัทฯ มีมากกว่า 10 ราย

- บริษัทฯ พึ่งพิงผู้จัดจำหน่ายสินค้าให้บริษัทฯ อย่างมีนัยสำคัญ คือบริษัท ไอ บี เอ็ม (ประเทศไทย)
จำกัด จำนวน 1 ราย โดยมีลักษณะความสัมพันธ์ คือ บริษัทฯ เป็นคู่ค้าระดับ Distributor
ของบริษัทดังกล่าว โดยมีประเภทสินค้าที่ซื้อคือ Hardware และ Software
ผลิตภัณฑ์บริการตามที่ได้กล่าวข้างต้น

- ความเสี่ยงของการพึ่งพิงผู้จัดจำหน่ายดังกล่าวข้างต้น คือบริษัทฯ
ดังกล่าวแต่งตั้งผู้อื่นเป็นผู้แทนจำหน่ายสินค้าให้ มากกว่าในปัจจุบัน
ซึ่งอาจทำให้ปริมาณการขายสินค้าลดลง บริษัทฯ ประเมินว่าโอกาสเกิดอยู่ในระดับต่ำ
แต่ถ้าเกิดขึ้นอาจมีผลกระทบต่อบริษัทฯ ค่อนข้างสูง ทั้งนี้บริษัทฯ
มีมาตรการบริหารความเสี่ยงโดยเพิ่มการเป็นตัวแทนจัดจำหน่ายสินค้า และผลิตภัณฑ์อื่นๆ ให้มากขึ้น
และรักษาความสัมพันธ์ที่ดีกับคู่ค้า มีวินัยทางการเงินที่เข้มงวด
เพื่อรักษาชื่อเสียงและความมั่นใจทางการค้าที่มีต่อกัน

เรื่องผลกระทบต่อสิ่งแวดล้อมหรือกำจัดวัตถุดิบเหลือใช้

- ธุรกิจคอมพิวเตอร์ที่บริษัทฯ ซื้อขายไม่มีวัตถุดิบเหลือใช้ ไม่มีโรงงานที่อาจมีผลต่อมลภาวะ
ดังนั้นในระดับนี้ไม่มีผลกระทบต่อสิ่งแวดล้อม จึงไม่มีข้อพิพาทหรือถูกฟ้องร้องเกี่ยวกับสิ่งแวดล้อม

(1.4) งานที่ยังไม่ส่งมอบ

ไม่มีงานที่มีมูลค่าสูงเกินร้อยละ 10 ของรายได้รวม ค้างส่งมอบ

4. ธุรกิจพลังงาน

1. การประกอบธุรกิจของบริษัท

(1.1) ลักษณะผลิตภัณฑ์และบริการ

1. การผลิตกระแสไฟฟ้าในประเทศสาธารณรัฐประชาชนจีน ปัจจุบันบริษัทฯมีการลงทุนในโรงไฟฟ้า
ทั้งหมด 2 โรง ในมณฑลเจ้อเจียง ผลิตและจำหน่ายไฟฟ้าและไอน้ำ โดยในส่วนของโรงไฟฟ้า
จัดส่งให้การไฟฟ้าท้องถิ่นผ่านสายส่งที่กำหนดให้
ส่วนไอน้ำจัดส่งผ่านเครือข่ายท่อส่งในเขตนิคมอุตสาหกรมนั้นๆ

2. การผลิตกระแสไฟฟ้าในประเทศไทย บริษัทฯ มีการลงทุนในโครงการผู้ผลิตไฟฟ้าอิสระ
(Independent Power Producer: IPP) คือบริษัท ราชบุรีเพาเวอร์ จำกัด (RPCL)
ผลิตไฟฟ้าและจำหน่ายให้กับการไฟฟ้าฝ่ายผลิตแห่งประเทศไทย (กฟผ.) ภายใต้สัญญาซื้อขายไฟฟ้า
(“PPA”) เป็นเวลา 25 ปี บริษัทฯ มีสัดส่วนการลงทุนจำนวน 732.5 ล้านบาท หรือร้อยละ 10
ของทุนจดทะเบียนของ RPCL โดย RPCL มีกำลังการผลิต 1,400 เมกะวัตต์

ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ

การลงทุนขยายหรือจัดตั้งใหม่ มีโอกาสเป็นไปได้ยาก เนื่องจากการที่รัฐบาลมีความเข้มงวด
เป็นผลสืบเนื่องมาจากการตื่นตัวเรื่องอากาศเป็นพิษ และการปล่อยมลภาวะต่อสิ่งแวดล้อม

(1.2) การตลาดและภาวะการแข่งขัน

ก. การทำการตลาดของผลิตภัณฑ์ หรือบริการที่สำคัญในปีที่ผ่านมา

กลยุทธ์การแข่งขัน

ผลิตภัณฑ์กระแสไฟฟ้าในประเทศสาธารณรัฐประชาชนจีน จะถูกจัดส่งให้การไฟฟ้าท้องถิ่น
ตามสายส่งที่กำหนด ราคาจะถูกกำหนดโดยรัฐบาล ปริมาณจะถูกกำหนดโดยโควตาการผลิตประจำปี

ส่วนผลิตภัณฑ์ไอน้ำ จะถูกจัดส่งตามเครือข่ายท่อที่วางไว้ในเขตนิคมอุตสาหกรรม
ส่วนราคาจะปรับตัวตามต้นทุนถ่านหิน และได้รับความเห็นชอบจากรัฐบาลท้องถิ่น

ลักษณะลูกค้า

ผลิตภัณฑ์กระแสไฟฟ้า จะเป็นการไฟฟ้าท้องถิ่นเป็นผู้รับซื้อไฟฟ้า
ส่วนผลิตภัณฑ์ไอน้ำจะเป็นโรงงานอุตสาหกรรมในเขตนิคมอุตสากรรม

กลุ่มลูกค้าเป้าหมาย

การไฟฟ้าท้องถิ่น จะเป็นลูกค้ารายเดียวของผลิตภัณฑ์ไฟฟ้า
และโรงงานอุตสาหกรรมที่ใช้ไอน้ำในการผลิต อันได้แก่ อุตสาหกรรมเคมี อุตสาหกรรมสิ่งทอ
เครื่องนุ่งห่ม ฟอกย้อม อุตสาหกรรมอาหารและอุตสาหกรรมอื่นๆ
ที่ใช้ไอน้ำในปริมาณมากและต่อเนื่อง

การจำหน่ายและช่องทางการจำหน่าย

ไฟฟ้าจะจัดส่งและจำหน่ายผ่านสายส่งแรงสูง ตามที่การไฟฟ้าเป็นผู้กำหนด
ส่วนไอน้ำจำหน่ายผ่านท่อไอน้ำที่ทางโรงงานวางเป็นเครือข่ายอยู่รอบบริเวณในเขตนิคม
เพื่อให้โรงงานอุตสาหกรรมเชื่อมต่อได้

ข. ภาวะการแข่งขัน

สภาพการแข่งขันภายในอุตสาหกรรมในปีที่ผ่านมา

ปริมาณไฟฟ้าและไอน้ำมีจำนวนเพิ่มมากในปีที่ผ่านมา เนื่องจากความต้องการที่มีมากขึ้น
ในเขตบริเวณนิคมอุตสาหกรรม

แนวโน้มภาวะอุตสาหกรรมและสภาพการแข่งขันในอนาคต

เนื่องจากรัฐบาลให้ความสำคัญเกี่ยวกับเรื่องสิ่งแวดล้อมมากขึ้น เป็นผลมาจากมลพิษ
หมอกควันพิษที่เกิดขึ้น ประชาชนมีความตื่นตัวมากขึ้น ข้อกำหนดทางสิ่งแวดล้อมเข้มงวดมากขึ้น
รัฐบาลชี้นำในการปิดโรงงานที่สร้างมลภาวะสูง จำกัดการใช้การเผาผลาญถ่านหิน
เพื่อไม่ให้ปริมาณการปล่อยก๊าซเรือนกระจกเพิ่มขึ้น
ตามที่ประเทศสาธารณรัฐประชาชนจีนได้ให้สัญญากับประชาคมโลกไว้
เป็นผลให้การขยายตัวทางเศรษฐกิจถูกจำกัด ภาระทางสิ่งแวดล้อมเพิ่มมากขึ้น

(1.3) การจัดหาผลิตภัณฑ์ หรือบริการ

ก. ลักษณะการจัดให้ได้มาซึ่งผลิตภัณฑ์เพื่อจำหน่ายในปีที่ผ่านมา

โรงงานไฟฟ้าในประเทศสาธารณรัฐประชาชนจีนที่บริษัทฯ
ลงทุนจะใช้ถ่านหินเป็นวัตถุดิบหลักในการผลิต ในปีที่ผ่านมา ราคาถ่านหินค่อนข้างจะคงที่
ทำให้ต้นทุนการผลิตของโรงไฟฟ้ามั่นคง สามารถสร้างผลตอบแทนได้ดี ถ่านหินเป็นวัตถุดิบสำคัญ
โดยส่วนใหญ่จะมาจากทางภาคตะวันตกเฉียงเหนือของจีน
และจัดส่งมาทางเรือและรถยนต์สู่ตัวโรงงาน

ข. ผลกระทบต่อสิ่งแวดล้อมจากกระบวนการผลิตหรือการกำจัดวัตถุดิบเหลือใช้

ที่ผ่านมาโรงไฟฟ้าแต่ละโรง ได้ทยอยติดตั้งอุปกรณ์เครื่องจักรดักจับฝุ่นละออง และที่สำคัญคือ
การกำจัดซัลฟอร์ (กำมะถัน) ไปพร้อมกับการปรับปรุง Boiler อีกทั้งเพิ่มอุปกรณ์ดักจับสารประกอบ
Nitrateoxide
อันเป็นการปฏิบัติตามข้อกำหนดของรัฐบาลที่เพิ่มความเข้มงวดมากขึ้นในการลดการปล่อยมลภาวะ

2. ผลการดำเนินงานในปีที่ผ่านมา

ผลการดำเนินงานอยู่ในเกณฑ์ดี เนื่องจากราคาวัตถุดิบถ่านหินในปีที่ผ่านมาทรงตัว
ยังคงมีการขยายตัวของปริมาณไอน้ำและไฟฟ้า ผลกำไรของทั้ง 2
โรงงานให้ผลตอบแทนการลงทุนเป็นที่น่าพอใจ

3.ปัจจัยความเสี่ยง

เนื่องจากสภาวะหมอก ควันพิษ
กระจายทั่วรอบเขตเมืองใหญ่ริมชายฝั่งทะเลของประเทศสาธารณรัฐประชาชนจีน
ทำให้ประชาชนตื่นตัวเกี่ยวกับมลภาวะ รัฐบาลเพิ่มความเข้มงวดในเรื่องสิ่งแวดล้อม
ทยอยปิดโรงงานที่ทำลายมลภาวะและมีกำลังการผลิตเกินความต้องการของตลาด
เพิ่มมาตรการและควบคุมโรงงานที่ปล่อยมลภาวะให้เข้มงวดมากยิ่งขึ้น จำกัดการใช้ปริมาณถ่านหิน
และเพิ่มค่าใช้จ่ายสำหรับการปล่อยมลภาวะในแต่ละท้องถิ่น
สร้างความกดดันในการสร้างผลตอบแทนของภาคการผลิต

5. ธุรกิจเคมี

1. การประกอบธุรกิจของบริษัท

(1.1) ลักษณะผลิตภัณฑ์และบริการ

บริษัท Taixing - Union Zond Chemical Co., Ltd. ตั้งอยู่ที่เมือง Taixing มณฑลเจียงซู
ก่อตั้งเมื่อปี พ.ศ. 2550 ทำการผลิต Phthalic Anhydride (PA)
ซึ่งเป็นสารเคมีใช้เป็นส่วนผสมในการผลิตพลาสติก (Plasticizer) โดยเฉพาะ PVC และอื่นๆ

ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ

ธุรกิจเคมีถูกกำหนดโดยรัฐบาล ให้สามารถจัดตั้งได้เฉพาะในเขตนิคมอุตสาหกรรมเคมีเท่านั้น
การจัดตั้งและขยายกำลังการผลิตจะต้องผ่านการประเมินผลกระทบต่อสิ่งแวดล้อม

(1.2) การตลาดและภาวะการแข่งขัน

ก. การทำการตลาดของผลิตภัณฑ์ หรือบริการที่สำคัญในปีที่ผ่านมา

ทางโรงงานสามารถเปิดตลาดทางตอนใต้ของประเทศสาธารณรัฐประชาชนจีน
ทำให้มีปริมาณการขายที่สม่ำเสมอมากยิ่งขึ้น

ข. ภาวะการแข่งขัน

สภาพการแข่งขันภายในอุตสาหกรรมในปีที่ผ่านมา

ผลิตภัณฑ์ PA ยังคงมีการแข่งขันรุนแรง ภาคการผลิตมีผลผลิตมากกว่าความต้องการของตลาด
ทำให้ราคาขายค่อนข้างทรงตัว

แนวโน้มภาวะอุตสาหกรรมและสภาพการแข่งขันในอนาคต

อุตสาหกรรมการผลิต PA
จะยังคงมีการปรับตัวลดลงอย่างต่อเนื่องจากภาวะการผลิตมากกว่าความต้องการของตลาด
อันเป็นผลต่อเนื่องมาจากสภาพเศรษฐกิจที่อ่อนแรงลง การแข่งขันยังคงมีความรุนแรง

(1.3) การจัดหาผลิตภัณฑ์และบริการ

ก. ลักษณะการจัดให้ได้มาซึ่งผลิตภัณฑ์เพื่อจำหน่ายในปีที่ผ่านมา

เนื่องจากทางโรงงานประสบความสำเร็จในการปรับปรุงเครื่องจักรที่ใช้วัตถุดิบ Orthoxylene
เพียงอย่างเดียวมาเป็นใช้ผสม Naphthalene ได้ เนื่องจากราคา Naphthalene
ค่อนข้างต่ำกว่า Orthoxylene มากทำให้โรงงานมีโครงสร้างต้นทุนการผลิตที่เหมาะสมมากยิ่งขึ้น

ทางโรงงานมีทางเลือกในการจัดหาวัตถุดิบเพิ่มขึ้น นอกเหนือจากการจัดหา Orthoxylene
จากรัฐวิสาหกิจที่ผูกขาด สามารถจะจัดหา Naphthalene จากผู้ผลิตกลั่นถ่าน Coke
ในราคาที่น่าพึงพอใจมากกว่า

ข. ผลกระทบต่อสิ่งแวดล้อมจากกระบวนการผลิตหรือการกำจัดวัตถุดิบเหลือใช้

โรงงาน Taixing -Union Zond Chemical Co., Ltd.
ตั้งอยู่ในเขตนิคมอุตสาหกรรมเคมีโดยตรง
ซึ่งโดยปกติทางหน่วยราชการมีข้อกำหนดเข้มงวดสำหรับโรงงานที่จัดตั้งในเขตนิคมอยู่แล้ว
จึงผ่านมาตรฐานข้อกำหนดทางสิ่งแวดล้อมที่ทางเขตนิคมและรัฐบาลบังคับ

2. ผลการดำเนินงานในปีที่ผ่านมา

โรงงาน Taixing -Union Zond Chemical Co., Ltd.
ประสบความสำเร็จในการปรับปรุงเครื่องจักรการผลิต
ทำให้สามารถใช้วัตถุดิบที่มีต้นทุนถูกลงผสมใช้ในการผลิต จึงมีผลการดำเนินงานดีกว่าในปีที่ผ่านมา

3. ปัจจัยความเสี่ยง

จากสภาพเศรษฐกิจในประเทศสาธารณรัฐประชาชนจีน ที่ลดความร้อนแรงลง ความต้องการอ่อนล้า
ทำให้ราคาไม่สามารถปรับขึ้นได้ แต่โรงงานประสบความสำเร็จในการปรับใช้วัตถุดิบ
ทำให้สามารถควบคุมต้นทุนได้อย่างมีประสิทธิภาพมากขึ้น

6. ธุรกิจอสังหาริมทรัพย์

1. การประกอบธุรกิจของบริษัท

(1.1) ลักษณะผลิตภัณฑ์และบริการ

บริษัทฯ ลงทุนธุรกิจอสังหาริมทรัพย์ในประเทศสาธารณรัฐประชาชนจีน ที่เมือง Jiashan และ
Shaoxingมณฑล Zhejiang เป็นโครงการก่อสร้างคอนโดมิเนียมที่อยู่อาศัยเพื่อขาย
มีพื้นที่ก่อสร้างทั้งหมด 250,000 ตารางเมตร และ 30,000 ตารางเมตร ตามลำดับ
สำหรับโครงการ Jiashan แบ่งเป็น 3 Phase มีทั้งอาคารสูงและอาคารเดี่ยว ส่วนโครงการที่
Shaoxing จะเป็นโครงการที่พักอาศัยพร้อมอาคารพาณิชย์

(1.2) การตลาดและภาวะการแข่งขัน

ก. การทำการตลาดของผลิตภัณฑ์ หรือบริการที่สำคัญในปีที่ผ่านมา

โครงการ Jiashan ถือเป็นโครงการที่อยู่อาศัยที่ดี ที่มีคุณภาพ ได้รับการกล่าวขานจากท้องถิ่น
ยกให้เป็นโครงการระดับคุณภาพที่ดี ทำให้การขายค่อนข้างจะมีความคล่องตัวกว่าโครงการอื่นๆ
ได้เริ่มเปิดทยอยขาย Phase 3 ในช่วงกลางปี 2556 ซึ่งได้รับการตอบรับที่ดีมาก

ส่วนโครงการ Shaoxing ยังไม่ได้เริ่มเปิดขาย

ข. ภาวะการแข่งขัน

ในเมือง Jiashan มีโครงการเกิดใหม่ทยอยเปิดตัว และออกทำตลาดอย่างต่อเนื่อง
ทำให้ผู้ซื้อมีทางเลือกมากขึ้น อีกทั้งมาตรการการควบคุมอสังหาริมทรัพย์ของรัฐบาลที่ทยอยออกมา
ทำให้ราคาตลาดค่อนข้างทรงตัวและมีการแข่งขันค่อนข้างเข้มข้น

2. ผลการดำเนินงานในปีที่ผ่านมา

ในรอบปี 2556 โครงการอสังหาริมทรัพย์ที่เมือง Jiashan มีการโอนส่งมอบกรรมสิทธิ์บางส่วนของ
Phase 2 แล้ว ทำให้ผลการดำเนินงานมีกำไรตามเป้าหมาย

3. ปัจจัยความเสี่ยง

จากนโยบายของรัฐบาลที่ต้องการจำกัดโครงการอสังหาริมทรัพย์ทั่วประเทศ
ให้มีเสถียรภาพทางด้านราคา มิให้เกิดสภาพฟองสบู่ จึงได้ทยอยออกมาตรการต่างๆ
มาบังคับใช้เพื่อควบคุมการปล่อยกู้ผ่านธนาคารและสถาบันการเงิน กำหนดจำนวนบ้านที่สามารถซื้อได้
ตามหลักฐานการเสียภาษีท้องถิ่น เพื่อมิให้การซื้อขายเป็นการเก็งกำไร
ราคาบ้านเริ่มชะลอตัวลงพร้อมๆ กับความต้องการ

ข. กลุ่มการลงทุนและอื่นๆ

ลักษณะของเงินลงทุน นอกจากการลงทุนในบริษัทในกลุ่มที่ผลิตสินค้าซึ่งอยู่ในประเทศไทย
และลงทุนในโครงการที่ประเทศสาธารณรัฐประชาชนจีน
ซึ่งเป็นธุรกิจผลิตกระแสไฟฟ้าพลังความร้อนร่วม และธุรกิจผลิตสารเคมี
ซึ่งได้เปิดเผยข้อมูลข้างต้นไว้แล้ว บริษัทยังมีการลงทุนในธุรกิจโรงงานผลิตพรมรถยนต์
และยังมีเงินลงทุนในบริษัทอื่นๆ โดยคำนึงถึงปัจจัยพื้นฐานของหลักทรัพย์นั้นๆ เป็นเกณฑ์
ประกอบกับผลตอบแทนจากการลงทุนด้วย
เนื่องจากเงินลงทุนเป็นประเภทธุรกิจที่ไม่มีการผลิตและไม่ต้องอาศัยการตลาดและการแข่งขัน
หรือจัดหาวัตถุดิบแต่อย่างใด จึงไม่ต้องเปิดเผยข้อมูลเกี่ยวกับการผลิต การตลาด การแข่งขัน
ตลอดทั้งเรื่องการจัดหาวัตถุดิบของกลุ่มธุรกิจนี้
นอกจากนี้แหล่งที่มาของเงินลงทุนมาจากทุนจดทะเบียน กำไรสะสม และแหล่งเงินกู้เท่านั้น

3. ปัจจัยความเสี่ยง

บริษัทฯ มีคณะกรรมการบริหารความเสี่ยง ซึ่งทำหน้าที่ประเมินความเสี่ยง
รวมทั้งกำหนดนโยบายเสนอให้บริษัทฯ และบริษัทในกลุ่มมีการบริหารความเสี่ยง
และสรุปผลการประเมินให้คณะกรรมการของแต่ละบริษัท และให้บริษัทฯ
ทราบตามระยะเวลาที่กำหนด ทั้งนี้เนื่องจากเหตุการณ์สภาวะทางเศรษฐกิจ การเมือง และสังคม
มีการเปลี่ยนแปลง จึงต้องมีการทบทวนปัจจัยความเสี่ยง ประเมินความรุนแรงของโอกาสเกิด
ผลกระทบ และทบทวนมาตรการการจัดการ เพื่อลดความเสี่ยงให้อยู่ในระดับที่องค์กรยอมรับได้
หรือขจัดความเสี่ยงออกไป ในการพิจารณาถึงปัจจัยความเสี่ยงได้ดูจากทั้งปัจจัยภายใน
และปัจจัยภายนอก โดยแบ่งลักษณะความเสี่ยงออกในเชิงด้านธุรกิจ ด้านการดำเนินงาน
ด้านการเงิน และความเสี่ยงที่เกิดจากเหตุการณ์ภายนอก ที่อาจมีผลกระทบต่อบริษัทอย่างมีนัยสำคัญ
อนึ่ง มาตรการและนโยบายการบริหารความเสี่ยงได้ถูกถ่ายทอดสู่ผู้บริหาร
และระดับปฏิบัติการของทั้งบริษัทฯ และบริษัทในกลุ่มที่ประกอบธุรกิจหลัก
เพื่อให้ทราบวัตถุประสงค์ที่ชัดเจน และดำเนินไปในทิศทางเดียวกัน
เพื่อให้บรรลุเป้าหมายตามนโยบาย

เหตุการณ์ที่เป็นสาเหตุของความเสี่ยง ที่จะมีผลกระทบต่อบริษัทฯ
และต่อการลงทุนของผู้ถือหลักทรัพย์อย่างมีนัยสำคัญ เรื่องหลักๆประกอบด้วย

3.1 ความเสี่ยงด้านธุรกิจ คือ ความเสี่ยงเรื่องผลตอบแทนจากการลงทุนไม่เป็นไปตามเป้าหมาย

ลักษณะการประกอบธุรกิจหลักของบริษัทฯ คือการลงทุน ซึ่งประกอบด้วยเงินลงทุนทั้งภายในประเทศ
และต่างประเทศ รายได้จากเงินลงทุน คือ ผลตอบแทนในรูปของเงินปันผล
จึงอาจเกิดความเสี่ยงด้านผลตอบแทนจากการลงทุนไม่เป็นไปตามเป้าหมาย
ซึ่งจะมีผลกระทบทำให้กำไรอาจจะลดลง บริษัทฯ ประเมินว่าโอกาสเกิดและผลกระทบในกรณีนี้
มีระดับปานกลาง เนื่องจากการลงทุนมีความหลากหลาย สำหรับมาตรการการจัดการความเสี่ยงนี้
คือการติดตามผลการดำเนินงาน และผลตอบแทนการลงทุนอย่างใกล้ชิด
และประเมินสถานการณ์ในอนาคตของกิจการที่ลงทุนเพื่อหาแนวทางแก้ไขล่วงหน้า
เหตุการณ์ที่เกิดขึ้นในปี 2556 ซึ่งดำเนินการต่อเนื่องจากปี 2555 คือ บริษัทฯ ประเมินว่า
ต่อไปผลตอบแทนของเงินลงทุนใน Jiangsu - Union Cogeneration Group Co., Ltd.
และ Huanan- Union Spring Cogeneration Co., Ltd.
ซึ่งผลิตกระแสไฟฟ้าพลังความร้อนร่วม และ Yixing - Union Biochemical Co., Ltd.
ซึ่งผลิตกรดมะนาว จะมีผลตอบแทนไม่คุ้มกับการลงทุน เนื่องจากจะต้องมีการลงทุนเพิ่มขึ้นมาก
อันมีผลจากการต้องควบคุมเรื่องมลภาวะของสิ่งแวดล้อม ซึ่งต้องใช้เงินลงทุนอีกเป็นจำนวนมาก
แต่ไม่มีข้อตกลงเรื่องราคาขายไฟฟ้า ทั้งนี้แนวโน้มของกำไรในอนาคตสำหรับโรงไฟฟ้าดังกล่าว
อาจมีผลขาดทุน อีกทั้งผลประกอบการของธุรกิจกรดมะนาวในบริษัทข้างต้น
มีผลขาดทุนมาระยะหนึ่งแล้ว บริษัทฯ เห็นว่าผลตอบแทนจากการลงทุนในบริษัทดังกล่าวนั้น
ไม่เป็นไปตามเป้าหมาย
จึงได้ทำสัญญาขายเงินลงทุนตามที่ได้เปิดเผยข้อมูลผ่านสื่อทางตลาดหลักทรัพย์แล้ว
เมื่อเดือนพฤศจิกายน 2555 โดยที่ยังไม่เกิดผลเสียหายกับเงินลงทุนนั้นๆ
รายการดังกล่าวเสร็จสมบูรณ์ โดยบริษัทฯ ได้รับเงินค่าขายเรียบร้อยแล้ว ในไตรมาส 1 ปี 2556

3.1.1 สำหรับเรื่องรายได้จากการลงทุนลดลง บริษัทฯ
มีมาตรการการจัดการโดยจะหาธุรกิจใหม่ที่จะสามารถต่อยอดธุรกิจออกไป ตั้งแต่ปี 2555 บริษัทฯ
ได้ลงทุนร่วมกับฝ่ายจีนจัดตั้งบริษัทใหม่ เพื่อลงทุนในธุรกิจอสังหาริมทรัพย์ ที่เมือง Shaoxing มณฑล
Zhejiang ประเทศสาธารณรัฐประชาชนจีน โดยบริษัทนี้ มีทุนจดทะเบียน RMB 100 ล้าน ในช่วงปี
2556 โครงการนี้อยู่ในขั้นตอนระหว่างการก่อสร้างยังไม่แล้วเสร็จ

3.1.2 ความเสี่ยงทางธุรกิจเรื่องผลตอบแทนจากการลงทุนไม่เป็นไปตามเป้าหมาย
อาจเกิดในอนาคตอีกหนึ่งสาเหตุ
ซึ่งมาจากการเปลี่ยนแปลงมาตรฐานการบัญชีไทยไปสู่มาตรฐานการบัญชีสากล
เกี่ยวกับการตีความมาตรฐานการรายงานทางการเงิน ฉบับที่ 4 (IFRIC4)
เรื่องการประเมินว่าข้อตกลงประกอบด้วยสัญญาเช่าหรือไม่ และการตีความฯ ฉบับที่ 12 (IFRIC
12) เรื่องข้อตกลงสัมปทานบริการ
ผลสรุปการตีความธุรกิจโรงงานผลิตกระแสไฟฟ้าเป็นสัญญาเช่าทรัพย์สิน
หรือเป็นสัญญาสัมปทานบริการ จะมีผลทำให้ผลประกอบการของบริษัท ราชบุรีเพาเวอร์ จำกัด
ที่บริษัทฯ ลงทุน อาจได้รับผลกระทบเนื่องจากบริษัทดังกล่าว
จะต้องเปลี่ยนแปลงรูปแบบการบันทึกบัญชี แม้จะมีรายรับจากการผลิตและขาย
แต่ตามมาตรฐานบัญชีใหม่ ซึ่งเริ่มบังคับใช้ตั้งแต่ปี 2557
จะต้องทยอยบันทึกเป็นรายได้ตามอายุสัมปทาน ทำให้กำไรสุทธิในปีต้นๆ อาจลดน้อยลง ทั้งนี้
เป็นเหตุให้บริษัทฯ อาจได้รับเงินปันผลน้อยลงไปด้วยในช่วงเวลาดังกล่าว

3.2 ความเสี่ยงด้านการดำเนินงาน ที่มีนัยสำคัญ คือ

3.2.1 ความเสี่ยงด้านความเสียหายและการบริหารงานผิดพลาดของธุรกิจที่ไปลงทุน

ธุรกิจหลักของบริษัทฯ คือการลงทุน ดังนั้นถ้าหากองค์กรที่บริษัทฯ
ไปลงทุนเกิดมีการบริหารงานผิดพลาดก็อาจเสียหายต่อทรัพย์สินของบริษัทฯ ได้ บริษัทฯ
ประเมินว่าทั้งโอกาสเกิดและผลกระทบอยู่ในระดับปานกลาง ทั้งนี้เนื่องจากบริษัทฯ
มีการกระจายการลงทุนในหลายธุรกิจ บริษัทฯ
มีมาตรการรองรับโดยกำหนดให้มีการประเมินความเสี่ยงขององค์กรที่ไปลงทุน
ให้มีระบบการควบคุมภายในของตนเอง มีนโยบายให้ความรู้ในเรื่องต่างๆ ที่เกี่ยวข้อง
รวมทั้งมีการติดตามผลงาน และการประชุมกับผู้ร่วมทุน และผู้บริหารธุรกิจอย่างสม่ำเสมอ
และในส่วนของบริษัทฯ
ต้องมีระบบการตรวจสอบติดตามการปฏิบัติตามนโยบายและระบบงานควบคุมภายในที่กำหนดไว้ของแต่ละธุรกิจที่ไปลงทุน
โดยเฉพาะเน้นความสำคัญมาก เรื่องการตรวจควบคุมสินค้าคงเหลือ
ตลอดจนการบริหารงานเรื่องลูกหนี้และเจ้าหนี้ และระบบอื่นๆ ในลำดับรองลงมา

3.2.2 ความเสี่ยงจากการพึ่งพิงคำสั่งผลิตจากลูกค้ารายใหญ่น้อยราย

บริษัทย่อยของบริษัทฯ บางแห่งเป็นธุรกิจร่วมทุน
ซึ่งผู้ร่วมทุนชาวต่างประเทศเป็นผู้ดำเนินการด้านการตลาดในต่างประเทศ
ซึ่งเป็นสัดส่วนเกือบทั้งหมดของสินค้าที่ผลิตได้
ผลกระทบจากการพึ่งพิงคำสั่งผลิตจากลูกค้ารายใหญ่น้อยรายนี้ อยู่ในระดับสูง
ถ้าหากลูกค้าเปลี่ยนแปลงหรือลดจำนวนสั่งซื้อ หรือย้ายฐานการผลิตไปประเทศอื่น
แต่โอกาสเกิดมีน้อยเนื่องจากผู้ร่วมทุนมีเงินลงทุนสัดส่วนประมาณกึ่งหนึ่ง
ซึ่งย่อมต้องประสานประโยชน์เพื่อให้มีผลตอบแทนจากการลงทุน บริษัทฯ
มีมาตรการรองรับโดยรักษาความสัมพันธ์ให้ดีกับผู้ร่วมทุน
และผลิตสินค้าให้ได้คุณภาพตามความต้องการของลูกค้า

3.2.3 ความเสี่ยงจากการมีทรัพย์สินที่ไม่ก่อให้เกิดผลตอบแทน

ที่ผ่านมา บริษัทฯ เปลี่ยนประเภทการดำเนินธุรกิจที่ศรีราชาเป็นการให้เช่าทรัพย์สิน
โดยอายุสัญญาให้เช่าครบกำหนดสิ้นปี 2556 บัดนี้ ผู้เช่าได้เลิกสัญญาเช่าทรัพย์สินแล้ว บริษัทฯ
มีความเสี่ยงด้านการดำเนินงานโดยมีทรัพย์สินที่อาจไม่ก่อให้เกิดผลตอบแทน ทั้งนี้
ทรัพย์สินเหล่านั้นส่วนใหญ่เป็นประเภท อาคาร ระบบคลีนรูม
และอุปกรณ์ที่ใช้เฉพาะกับธุรกิจผลิตชิ้นส่วนอีเลคทรอนิกส์คอมพิวเตอร์ ไม่ใช่ทรัพย์สินทั่วไป
ถ้าหากจะต้องบำรุงรักษาให้ทรัพย์สินใช้งานได้ปกติ บริษัทฯ
จะมีภาระค่าใช้จ่ายที่เกี่ยวข้องมากพอสมควร ดังนั้น ถ้าหากบริษัทฯ หาผู้เช่ารายใหม่ไม่ได้ บริษัทฯ
จะไม่มีรายได้ผลตอบแทนจากทรัพย์สินดังกล่าว จะมีผลกระทบทำให้รายได้ลดลง
และอาจมีค่าใช้จ่ายเพิ่มขึ้น บริษัทฯ จึงหาลู่ทางหาผู้เช่ารายใหม่ หรือ
อาจต้องหาผลประโยชน์อย่างอื่นจากทรัพย์สินในส่วนที่ยังใช้ได้ต่อไป ผลกระทบนี้
อาจจะมีผลต่อเนื่องถึงเรื่องการจ่ายผลตอบแทนให้กับผู้ถือหุ้นน้อยลง

3.3 ความเสี่ยงด้านการเงิน ที่มีนัยสำคัญ คือ

  3.3.1 ความเสี่ยงเรื่อง การขาดทุนจากอัตราแลกเปลี่ยนของบริษัทในกลุ่ม

บริษัทฯ ประเมินว่าโอกาสเกิดและผลกระทบอยู่ในระดับค่อนข้างสูง
เนื่องจากในรอบปีที่ผ่านมาอัตราแลกเปลี่ยนของเงินบาทเทียบกับดอลล่าร์สหรัฐ มีความผันผวนมาก
จึงมีผลกระทบกับจำนวนเงินตราต่างประเทศที่บริษัทในกลุ่มได้รับจากการชำระค่าสินค้าที่ส่งออกและขายเปลี่ยนเป็นเงินสกุลบาท
ในช่วง 3 ไตรมาสแรกของปี 2556 ที่เงินบาทแข็งค่า
ทำให้ปริมาณเงินบาทที่ได้รับลดน้อยลงทั้งนี้ปริมาณการส่งออกของบริษัทในกลุ่มมีสัดส่วนมากพอสมควร
ความเสี่ยงด้านนี้จึงเป็นปัจจัยที่ค่อนข้างสำคัญ บริษัทฯ
มีมาตรการรองรับโดยมอบหมายให้มีผู้รับผิดชอบในการติดตามสถานการณ์
และจัดการเรื่องอัตราแลกเปลี่ยนโดยต้องรายงานและปรึกษาหารือกับกรรมการผู้จัดการของแต่ละบริษัทในกลุ่มนั้นๆ
เพื่อตัดสินใจให้ทันต่อเหตุการณ์ รวมทั้งให้แต่ละบริษัทดังกล่าวรายงานผลกระทบจากอัตราแลกเปลี่ยน
ปริมาณลูกหนี้ เจ้าหนี้ ที่เป็นสกุลเงินต่างประเทศให้บริษัทใหญ่ทราบด้วย โดยปกติบริษัทฯ
ในกลุ่มมีนโยบายบริหารปัจจัยความเสี่ยงด้านนี้โดยใช้วิธี Natural Hedge และพิจารณาซื้อ
Forward Contract กับธนาคารตามแต่ละสถานการณ์ให้เหมาะสม
แต่ไม่ให้ดำเนินการเพื่อการเก็งกำไรด้านอัตราแลกเปลี่ยน แต่ให้ทำเพื่อป้องกันความเสี่ยงเท่านั้น
นอกจากนี้
จะมีการเชิญวิทยากรผู้เชี่ยวชาญจากสถาบันการเงินมาให้ความรู้กับผู้บริหารและเจ้าหน้าที่ที่เกี่ยวข้องของบริษัทในกลุ่มเป็นครั้งคราว
เพื่อเสริมทักษะ และเน้นความสำคัญให้มีความระมัดระวังในการบริหารเรื่องดังกล่าวด้วย

  3.3.2 ความเสี่ยงเรื่อง การด้อยค่าของเงินลงทุน

ธุรกิจหลักของบริษัทฯ คือการลงทุน ซึ่งมีการลงทุนในธุรกิจหลายด้าน เมื่อเวลาผ่านไป
สถานการณ์ทางเศรษฐกิจ การเมือง สังคม อุปสงค์ อุปทาน ราคาวัตถุดิบ ราคาพลังงานฯ
มีการปรับเปลี่ยน ย่อมอาจจะมีผลกระทบต่อธุรกิจบางประเภทที่บริษัทฯ ลงทุนอยู่
ถ้าหากผลการดำเนินงานของบริษัทที่บริษัทฯ ไปลงทุนเกิดได้รับผลกระทบในทางลบ
ก็อาจทำให้สัดส่วนของมูลค่าในส่วนของผู้ถือหุ้นของบริษัทนั้นๆ ลดลง
ถ้าลดต่ำกว่าจำนวนเงินลงทุนของบริษัทฯ บริษัทฯ
ก็จำเป็นต้องบันทึกผลจากการด้อยค่าของเงินลงทุนนั้น ทั้งนี้บริษัทฯ
ประเมินว่าโอกาสเกิดและผลกระทบอยู่ในระดับปานกลาง โดยบริษัทฯ
มีมาตรการให้มีระบบการประเมินธุรกิจที่ไปลงทุนทุกไตรมาส อนึ่ง บริษัทฯ
ได้ประเมินความเสี่ยงเรื่องนี้
และบันทึกจำนวนเงินด้อยค่าของเงินลงทุนไว้แล้วตามรายละเอียดในหมายเหตุประกอบงบการเงินประจำปี
2556 หมายเลข 13 หมายเลข 14.1 หมายเลข 15 และหมายเลข 16

3.4 ปัจจัยที่มาจากเหตุการณ์ภายนอก ซึ่งไม่อยู่ในวิสัยที่บริษัทฯ จะควบคุมได้
ประเภทความเสี่ยงที่มีนัยสำคัญต่อบริษัทฯ มีดังนี้

3.4.1 การเพิ่มขึ้นของราคาน้ำมันและพลังงานในตลาดโลก

ปัจจัยความเสี่ยงเรื่องนี้ มาจากเหตุการณ์ภายนอกบริษัทซึ่งไม่สามารถควบคุมได้
ถ้าเกิดขึ้นจะมีผลทำให้ราคาวัตถุดิบเพิ่มขึ้น ค่าขนส่งเพิ่มขึ้น ต้นทุนที่เกี่ยวข้องหลายอย่างเพิ่มขึ้น เช่น
ค่าเชื้อเพลิง ค่าไฟฟ้า เป็นต้นในขณะที่ต้นทุนขายเพิ่มขึ้น
แต่ราคาขายของสินค้าในตลาดไม่สามารถขึ้นราคาตามสัดส่วนของต้นทุนที่เพิ่มขึ้นได้
มีผลทำให้กำไรขั้นต้นลดลง บริษัทฯ ประเมินว่าโอกาสเกิดมีมาก
ผลกระทบอยู่ในระดับปานกลางบริษัทฯ จึงมีมาตรการรองรับโดยจัดให้มีหน่วยงานจัดซื้อวัตถุดิบ
ที่มีประสบการณ์ เพื่อวางแผนการจัดซื้อให้สอดคล้องกับปริมาณ และระยะเวลาที่เหมาะสม นอกจากนี้
บริษัทฯ มีมาตรการให้ประหยัดการใช้พลังงาน หรือเปลี่ยนวิธีการจัดการเพื่อลดต้นทุนด้านพลังงาน
เช่น การเดินเครื่องจักรในช่วงที่ค่าไฟฟ้ามีอัตราราคาต่ำ (off-peak)

  3.4.2 ความเสี่ยงเรื่องอัตราดอกเบี้ยสูงขึ้น

บริษัทในกลุ่มบางบริษัท มีแหล่งที่มาของเงินทุนหมุนเวียนส่วนหนึ่งเป็นเงินกู้
ดังนั้นถ้าอัตราดอกเบี้ยในตลาดเงินสูงขึ้น จะทำให้บริษัทนั้นๆ
มีภาระต้นทุนทางการเงินที่สูงขึ้นตามไปด้วย ซึ่งเป็นปัจจัยที่อยู่นอกเหนือจากการควบคุมของบริษัทฯ
ในรอบปี 2556 อัตราดอกเบี้ยใกล้เคียงกับปีที่ผ่านมา แต่มองในภาพรวมของบริษัทและบริษัทย่อย
จำนวนเงินกู้มีไม่สูง บริษัทจึงประเมินว่าผลกระทบมีเล็กน้อย อย่างไรก็ตาม บริษัทฯ
มีนโยบายดูแลในการป้องกันความเสี่ยงด้านนี้
โดยรักษาสัดส่วนของโครงสร้างระหว่างหนี้เงินกู้และเงินทุนให้เหมาะสม
เพื่อให้ระดับผลตอบแทนจากการลงทุนสูงกว่าต้นทุนทางการเงินของบริษัทฯ

3.4.3 ความเสี่ยงเรื่องการเปลี่ยนแปลงของเศรษฐกิจโลก

ในปี 2556 ช่วงครึ่งปีแรก เศรษฐกิจโลกยังคงได้รับผลกระทบต่อเนื่องจากปัญหาเศรษฐกิจของยุโรป
และอเมริกา ซึ่งมีผลกระทบมายังเศรษฐกิจของประเทศไทยด้วย ความเสี่ยงนี้
ทำให้คำสั่งซื้อจากลูกค้าของบริษัทในกลุ่มแถบยุโรปและอเมริกายังคงน้อยเหมือนปี 2555
ส่วนครึ่งปีหลัง เศรษฐกิจของต่างประเทศดีขึ้น ทำให้คำสั่งซื้อจากลูกค้าเริ่มเพิ่มขึ้น แต่รวมแล้วทั้งปี
2556 ปริมาณคำสั่งซื้อจากลูกค้าต่างประเทศ
มีปริมาณน้อยกว่าภาวะเศรษฐกิจปกติก่อนเกิดวิกฤติการณ์ กลุ่มธุรกิจของบริษัทฯ
ที่ได้รับผลกระทบมากคือ ธุรกิจสิ่งทอ รองลงมาได้รับผลกระทบปานกลาง คือ ธุรกิจโลหะ หรือ
ผลิตภัณฑ์กระติกน้ำสุญญากาศ และธุรกิจเทปกาว ความเสี่ยงนี้
กระทบต่อผลการดำเนินงานของบริษัทที่ไปลงทุน อาจทำให้บริษัทฯ
ได้รับเงินปันผลน้อยลงในระหว่างช่วงนี้ บริษัทฯ มีมาตรการจัดการปัจจัยความเสี่ยงนี้โดย
รักษาส่วนแบ่งการตลาดไว้ พัฒนาคุณภาพสินค้าให้แข่งขันกับคู่แข่งให้ได้ อนึ่ง
การลงทุนที่มีอยู่ของบริษัทฯ เป็นการหวังผลระยะยาว บริษัทฯ
มีมาตรการการจัดการความเสี่ยงนี้โดยระมัดระวังการลงทุน
รวมทั้งติดตามเศรษฐกิจของประเทศที่ไปลงทุนและทำการค้า
อีกทั้งศึกษาปัจจัยพื้นฐานของบริษัทที่จะลงทุน เพื่อหาผลตอบแทนที่เหมาะสมต่อไป

4. ทรัพย์สินที่ใช้ในการประกอบธุรกิจ

4.1 รายละเอียดของสินทรัพย์ของบริษัท และ บริษัทย่อยในปี 2556

  อสังหาริมทรัพย์เพื่อการลงทุน

(หน่วย : พันบาท)

+-----------+------+------+------+------+------+------+------+------+
|           | งบก  |      |      |      | งบ   |      |      |      |
|           | ารเง |      |      |      | การเ |      |      |      |
|           | ินรวม |      |      |      | งินเฉ |      |      |      |
|           |      |      |      |      | พาะก |      |      |      |
|           |      |      |      |      | ิจการ |      |      |      |
+-----------+------+------+------+------+------+------+------+------+
|           | ที่ด   | อาค  | งาน  | รวม  | ที่ด   | อาค  | งาน  | รวม  |
|           | ินและ | ารโร | ระหว |      | ินและ | ารโร | ระหว |      |
|           | ส่วนป | งงาน | ่างก่อ |      | ส่วนป | งงาน | ่างก่อ |      |
|           | รับปร |      | สร้าง |      | รับปร |      | สร้าง |      |
|           | ุงที่ดิน | และ  |      |      | ุงที่ดิน | และ  |      |      |
|           |      | อาคา |      |      |      | อาคา |      |      |
|           | ร    | รสำน |      |      | ร    | รสำน |      |      |
|           | อการ | ักงาน |      |      | อการ | ักงาน |      |      |
|           | พัฒนา |      |      |      | พัฒนา |      |      |      |
|           |      | ใ    |      |      |      | ใ    |      |      |
|           |      | ห้เช่า |      |      |      | ห้เช่า |      |      |
+-----------+------+------+------+------+------+------+------+------+
| ณ วันที่ 31  |      |      |      |      |      |      |      |      |
| ธันวาคม    |      |      |      |      |      |      |      |      |
| 2556      |      |      |      |      |      |      |      |      |
+-----------+------+------+------+------+------+------+------+------+
| ราคาทุน    | 791  | 2    | 52   | 3    | 586  | 1    | -    | 2    |
|           | ,630 | ,727 | ,632 | ,572 | ,689 | ,928 |      | ,515 |
|           |      | ,759 |      | ,021 |      | ,942 |      | ,631 |
+-----------+------+------+------+------+------+------+------+------+
| หัก        | (31, | (2,  | -    | (2,  | (20, | (1,  | -    | (1,  |
| ค่าเสื่อ     | 541) | 151, |      | 182, | 915) | 773, |      | 794, |
| มราคาสะสม |      | 351) |      | 892) |      | 234) |      | 149) |
+-----------+------+------+------+------+------+------+------+------+
| หัก        | (4,  | (    | -    | (    | (4,  | (    | -    | (    |
| ค่าเผ      | 413) | 156, |      | 160, | 413) | 140, |      | 144, |
| ื่อการด้อยค่า |      | 535) |      | 948) |      | 435) |      | 848) |
+-----------+------+------+------+------+------+------+------+------+
| มูลค       | 755  | 419  | 52   | 1    | 561  | 15   | -    | 576  |
| ่าตามบัญชี - | ,676 | ,873 | ,632 | ,228 | ,361 | ,273 |      | ,634 |
| สุทธิ       |      |      |      | ,181 |      |      |      |      |
+-----------+------+------+------+------+------+------+------+------+

  (หน่วย : พันบาท)

+--------------------------------+----------------+-------------------+
|                                | งบการเงินรวม    | ง                 |
|                                |                | บการเงินเฉพาะกิจการ |
+--------------------------------+----------------+-------------------+
| มูลค่าตามบัญชี ณ 31 ธันวาคม 2555    | 1,093,127      | 696,456           |
+--------------------------------+----------------+-------------------+
| ซื้อสินทรัพย์                       | 223,911        | 831               |
+--------------------------------+----------------+-------------------+
| จำหน่ายสินทรัพย์ – มูลค่าสุทธิตามบัญชี   | (5,483)        | (5,483)           |
+--------------------------------+----------------+-------------------+
| รับโอนจากบัญชีที่ดิน อาคารและอุปกรณ์ – | 30,175         | -                 |
|                                |                |                   |
| มูลค่าสุทธิตามบัญชี                  |                |                   |
+--------------------------------+----------------+-------------------+
| ค่าเสื่อมราคาสำหรับปี               | (82,753)       | (63,336)          |
+--------------------------------+----------------+-------------------+
| ค่าเผื่อการด้อยค่า (เพิ่มขึ้น)          | (51,834)       | (51,834)          |
| ลดลงในระหว่างปี                  |                |                   |
+--------------------------------+----------------+-------------------+
| ผลต่างจากการแปลงค่างบการเงิน      | 21,038         | -                 |
+--------------------------------+----------------+-------------------+
| มูลค่าตามบัญชี ณ 31 ธันวาคม 2556    | 1,228,181      | 576,634           |
+--------------------------------+----------------+-------------------+

  ที่ดิน อาคาร และอุปกรณ์

  (หน่วย : พันบาท)

งบการเงินรวม

+---------------+------+-------+--------+------+------+------+------+
|               | ที่ดิน  | ส่วนป  | ส่วนปร  | เครื่อ | โ    | อื่นๆ  | รวม  |
|               |      | รับปรุง | ับปรุงสิน | งจักร | รงงา |      |      |
|               |      | ที่ดิน   | ทรัพย์เช |      | นผลิต |      |      |
|               |      |       | ่าอาคาร | และ  |      |      |      |
|               |      |       | และระ  |      | ก    |      |      |
|               |      |       | บบสาธา | อ    | ระแส |      |      |
|               |      |       | รณูปโภค | ุปกรณ์ |      |      |      |
|               |      |       |        |      | ไฟฟ้า |      |      |
+---------------+------+-------+--------+------+------+------+------+
| ราคาทุน        |      |       |        |      |      |      |      |
+---------------+------+-------+--------+------+------+------+------+
| ณ 31 ธันวาคม   | 164  | 1     | 1,9    | 5    | 650  | 1    | 9    |
| 2555          | ,109 | 3,719 | 05,506 | ,431 | ,331 | ,594 | ,760 |
|               |      |       |        | ,649 |      | ,797 | ,111 |
+---------------+------+-------+--------+------+------+------+------+
| ซื้อเพิ่ม         | -    | 468   | 83,431 | 73   | 32   | 238  | 429  |
|               |      |       |        | ,780 | ,369 | ,964 | ,012 |
+---------------+------+-------+--------+------+------+------+------+
| จำหน่าย /      | -    | -     | (1     | (96, | (3,  | (    | (    |
| ตัดจำหน่าย      |      |       | 6,666) | 395) | 382) | 152, | 269, |
|               |      |       |        |      |      | 750) | 193) |
+---------------+------+-------+--------+------+------+------+------+
| โอนระหว่างบัญชี  | -    | 4,388 | 46,765 | 78   | -    | (    | -    |
|               |      |       |        | ,502 |      | 129, |      |
|               |      |       |        |      |      | 655) |      |
+---------------+------+-------+--------+------+------+------+------+
| ลดลงเนื่อ       | -    | -     | -      | -    | -    | (    | (    |
| งจากการควบรวม |      |       |        |      |      | 552, | 552, |
|               |      |       |        |      |      | 235) | 235) |
| กิจ            |      |       |        |      |      |      |      |
| การของบริษัทย่อย |      |       |        |      |      |      |      |
+---------------+------+-------+--------+------+------+------+------+
| โอนไปยังบ      | -    | -     | (3     | -    | -    | -    | (30, |
| ัญชีอสังหาริมทรัพย์ |      |       | 0,175) |      |      |      | 175) |
|               |      |       |        |      |      |      |      |
| เพื่อการลงทุน    |      |       |        |      |      |      |      |
+---------------+------+-------+--------+------+------+------+------+
| ผลต่างจากการแ  | -    | -     | 63,205 | -    | 65   | (17, | (    |
| ปลงค่างบการเงิน |      |       |        |      | ,301 | 187) | 111, |
|               |      |       |        |      |      |      | 319) |
+---------------+------+-------+--------+------+------+------+------+
| ณ 31 ธันวาคม   | 164  | 1     | 2,0    | 5    | 744  | 981  | 9    |
| 2556          | ,109 | 8,575 | 52,066 | ,487 | ,619 | ,934 | ,448 |
|               |      |       |        | ,536 |      |      | ,839 |
+---------------+------+-------+--------+------+------+------+------+
| ค             |      |       |        |      |      |      |      |
| ่าเสื่อมราคาสะสม |      |       |        |      |      |      |      |
+---------------+------+-------+--------+------+------+------+------+
| ณ 31 ธันวาคม   | -    | 7,026 | 9      | 4    | 273  | 831  | 6    |
| 2555          |      |       | 09,597 | ,088 | ,302 | ,011 | ,109 |
|               |      |       |        | ,964 |      |      | ,900 |
+---------------+------+-------+--------+------+------+------+------+
| ค่าเ           | -    | 585   | 96,758 | 320  | 46   | 133  | 598  |
| สื่อมราคาสำหรับปี |      |       |        | ,920 | ,698 | ,418 | ,379 |
+---------------+------+-------+--------+------+------+------+------+
| ค่าเสื่อมราคาสำ  | -    | -     | (1     | (95, | (1,  | (    | (    |
| หรับส่วนที่จำหน่าย |      |       | 6,241) | 500) | 939) | 150, | 264, |
| / ตัดจำหน่าย    |      |       |        |      |      | 685) | 365) |
+---------------+------+-------+--------+------+------+------+------+
| โอนระหว่างบัญชี  | -    | -     | -      | 3    | -    | (3,  | -    |
|               |      |       |        | ,203 |      | 203) |      |
+---------------+------+-------+--------+------+------+------+------+
| ลดลงเนื่อ       | -    | -     | -      | -    | -    | (82, | (82, |
| งจากการควบรวม |      |       |        |      |      | 065) | 065) |
|               |      |       |        |      |      |      |      |
| กิจ            |      |       |        |      |      |      |      |
| การของบริษัทย่อย |      |       |        |      |      |      |      |
+---------------+------+-------+--------+------+------+------+------+
| ผลต่างจากการแ  | -    | -     | 9,434  | -    | 31   | 886  | 41   |
| ปลงค่างบการเงิน |      |       |        |      | ,146 |      | ,466 |
+---------------+------+-------+--------+------+------+------+------+
| ณ 31 ธันวาคม   | -    | 7,611 | 9      | 4    | 349  | 729  | 6    |
| 2556          |      |       | 99,548 | ,317 | ,207 | ,362 | ,403 |
|               |      |       |        | ,587 |      |      | ,315 |
+---------------+------+-------+--------+------+------+------+------+
| ค่าเผื่อการด้อยค่า |      |       |        |      |      |      |      |
+---------------+------+-------+--------+------+------+------+------+
| ณ 31 ธันวาคม   | -    | -     | -      | 1    | -    | 101  | 1    |
| 2555          |      |       |        | ,496 |      |      | ,597 |
+---------------+------+-------+--------+------+------+------+------+
| เพิ่มขึ้นระหว่างปี  | -    | -     | -      | 496  | -    | 4    | 5    |
|               |      |       |        |      |      | ,932 | ,428 |
+---------------+------+-------+--------+------+------+------+------+
| ลดลงระหว่างปี   | -    | -     | -      | (    | -    | (    | (1,  |
|               |      |       |        | 917) |      | 100) | 017) |
+---------------+------+-------+--------+------+------+------+------+
| ณ 31 ธันวาคม   | -    | -     | -      | 1    | -    | 4    | 6    |
| 2556          |      |       |        | ,075 |      | ,933 | ,008 |
+---------------+------+-------+--------+------+------+------+------+
| มูลค่าสุทธิตามบัญชี |      |       |        |      |      |      |      |
+---------------+------+-------+--------+------+------+------+------+
| ณ 31 ธันวาคม   | 164  | 6,693 | 9      | 1    | 377  | 763  | 3    |
| 2555          | ,109 |       | 95,909 | ,341 | ,029 | ,685 | ,648 |
|               |      |       |        | ,189 |      |      | ,614 |
+---------------+------+-------+--------+------+------+------+------+
| ณ 31 ธันวาคม   | 164  | 1     | 1,0    | 1    | 395  | 247  | 3    |
| 2556          | ,109 | 0,964 | 52,518 | ,168 | ,412 | ,639 | ,039 |
|               |      |       |        | ,874 |      |      | ,516 |
+---------------+------+-------+--------+------+------+------+------+
| ค่าเ           |      |       |        |      |      |      |      |
| สื่อมราคาสำหรับปี |      |       |        |      |      |      |      |
+---------------+------+-------+--------+------+------+------+------+
| ปี 2555 (จำนวน |      |       |        |      |      |      | 586  |
| 511           |      |       |        |      |      |      | ,586 |
| ล้านบาทรวมอ    |      |       |        |      |      |      |      |
| ยู่ในต้นทุนการผลิต |      |       |        |      |      |      |      |
| ส่วนที่เหลือรวมอย |      |       |        |      |      |      |      |
| ู่ในค่าใช้จ่ายในกา |      |       |        |      |      |      |      |
| รขายและบริหาร) |      |       |        |      |      |      |      |
+---------------+------+-------+--------+------+------+------+------+
| ปี 2556 (จำนวน |      |       |        |      |      |      | 598  |
| 522           |      |       |        |      |      |      | ,379 |
| ล้านบาทรวมอ    |      |       |        |      |      |      |      |
| ยู่ในต้นทุนการผลิต |      |       |        |      |      |      |      |
| ส่วนที่เหลือรวมอย |      |       |        |      |      |      |      |
| ู่ในค่าใช้จ่ายในกา |      |       |        |      |      |      |      |
| รขายและบริหาร) |      |       |        |      |      |      |      |
+---------------+------+-------+--------+------+------+------+------+

(หน่วย : พันบาท)

งบการเงินเฉพาะกิจการ

+-----------------------+-------+---------+--------+-------+---------+
|                       | ที่ดิน   | อาคาร   | เค     | อื่นๆ   | รวม     |
|                       |       |         | รื่องจักร |       |         |
|                       |       | และ     |        |       |         |
|                       |       | ระบบสาธ | แล     |       |         |
|                       |       | ารณูปโภค | ะอุปกรณ์ |       |         |
+-----------------------+-------+---------+--------+-------+---------+
| ราคาทุน                |       |         |        |       |         |
+-----------------------+-------+---------+--------+-------+---------+
| ณ 31 ธันวาคม 2555      | 1     | 140,135 | 2      | 32    | 688,281 |
|                       | 8,550 |         | 04,003 | 5,593 |         |
+-----------------------+-------+---------+--------+-------+---------+
| ซื้อเพิ่ม                 | -     | 940     | -      | 5,774 | 6,714   |
+-----------------------+-------+---------+--------+-------+---------+
| จำหน่าย / ตัดจำหน่าย     | -     | -       | (651)  | (8    | (9,130) |
|                       |       |         |        | ,479) |         |
+-----------------------+-------+---------+--------+-------+---------+
| ณ 31 ธันวาคม 2556      | 1     | 141,075 | 2      | 32    | 685,865 |
|                       | 8,550 |         | 03,352 | 2,888 |         |
+-----------------------+-------+---------+--------+-------+---------+
| ค่าเสื่อมราคาสะสม        |       |         |        |       |         |
+-----------------------+-------+---------+--------+-------+---------+
| ณ 31 ธันวาคม 2555      | -     | 129,488 | 2      | 28    | 615,558 |
|                       |       |         | 03,086 | 2,984 |         |
+-----------------------+-------+---------+--------+-------+---------+
| ค่าเสื่อมราคาสำหรับปี      | -     | 2,582   | 411    | 1     | 17,532  |
|                       |       |         |        | 4,539 |         |
+-----------------------+-------+---------+--------+-------+---------+
| ค่าเส                  | -     | -       | (647)  | (7    | (7,883) |
| ื่อมราคาสำหรับส่วนที่จำหน่าย |       |         |        | ,236) |         |
| /ตัดจำหน่าย             |       |         |        |       |         |
+-----------------------+-------+---------+--------+-------+---------+
| ณ 31 ธันวาคม 2556      | -     | 132,070 | 2      | 29    | 625,207 |
|                       |       |         | 02,850 | 0,287 |         |
+-----------------------+-------+---------+--------+-------+---------+
| ค่าเผื่อการด้อยค่า         |       |         |        |       |         |
+-----------------------+-------+---------+--------+-------+---------+
| ณ 31 ธันวาคม 2555      | -     | -       | 917    | 100   | 1,017   |
+-----------------------+-------+---------+--------+-------+---------+
| เพิ่มขึ้นระหว่างปี          | -     | -       | 496    | 4,932 | 5,428   |
+-----------------------+-------+---------+--------+-------+---------+
| ลดลงระหว่างปี           | -     | -       | (917)  | (100) | (1,017) |
+-----------------------+-------+---------+--------+-------+---------+
| ณ 31 ธันวาคม 2556      | -     | -       | 496    | 4,932 | 5,428   |
+-----------------------+-------+---------+--------+-------+---------+
| มูลค่าสุทธิตามบัญชี         |       |         |        |       |         |
+-----------------------+-------+---------+--------+-------+---------+
| ณ 31 ธันวาคม 2555      | 1     | 10,647  | -      | 4     | 71,706  |
|                       | 8,550 |         |        | 2,509 |         |
+-----------------------+-------+---------+--------+-------+---------+
| ณ 31 ธันวาคม 2556      | 1     | 9,005   | 6      | 2     | 55,230  |
|                       | 8,550 |         |        | 7,669 |         |
+-----------------------+-------+---------+--------+-------+---------+
| ค่าเสื่อมราคาสำหรับปี      |       |         |        |       |         |
+-----------------------+-------+---------+--------+-------+---------+
| ปี 2555                |       |         |        |       | 17,625  |
| (รวมอยู่ในค่าใ           |       |         |        |       |         |
| ช้จ่ายในการขายและบริหาร) |       |         |        |       |         |
+-----------------------+-------+---------+--------+-------+---------+
| ปี 2556                |       |         |        |       | 17,532  |
| (รวมอยู่ในค่าใ           |       |         |        |       |         |
| ช้จ่ายในการขายและบริหาร) |       |         |        |       |         |
+-----------------------+-------+---------+--------+-------+---------+

ณ วันที่ 31 ธันวาคม 2556 บริษัทย่อยมียอดคงเหลือของอุปกรณ์ซึ่งได้มาภายใต้สัญญาเช่าการเงิน
โดยมีมูลค่าสุทธิตามบัญชีเป็นจำนวนเงิน 133 ล้านบาท (2555: 125 ล้านบาท)

ณ วันที่ 31 ธันวาคม 2556 บริษัทฯ และบริษัทย่อย มีอาคารและอุปกรณ์จำนวนหนึ่ง
ซึ่งตัดค่าเสื่อมราคาหมดแล้วแต่ยังใช้งานอยู่
มูลค่าตามบัญชีก่อนหักค่าเสื่อมราคาสะสมของสินทรัพย์ดังกล่าวมีจำนวนเงินประมาณ 3,965 ล้านบาท
( 2555 : 3,640 ล้านบาท ) และเฉพาะของบริษัทฯจำนวน 562 ล้านบาท (2555 : 563
ล้านบาท)

สินทรัพย์ของบริษัทและบริษัทย่อย ประจำปี 2556

(1) ที่ดินและส่วนปรับปรุงที่ดิน

[TABLE]

  (2) อาคาร ส่วนปรับปรุงและระบบสาธารณูปโภค

[TABLE]

4.2 นโยบายการลงทุนในบริษัทย่อยและบริษัทร่วม

นโยบายการลงทุนของบริษัทฯ แบ่งเป็น การลงทุนในประเทศ และการลงทุนในต่างประเทศ
ซึ่งการลงทุนในประเทศ ส่วนใหญ่เป็นการลงทุนในธุรกิจที่เกี่ยวเนื่องกับธุรกิจของบริษัท
ที่ส่วนมากเป็นกลุ่มอุตสาหกรรมการผลิตนอกจากนี้ ยังมีการลงทุนในธุรกิจกลุ่มพลังงาน
โดยผลิตกระแสไฟฟ้าอิสระ (IPP) ให้กับการไฟฟ้าฝ่ายผลิตแห่งประเทศไทยด้วย
ในส่วนของการลงทุนในต่างประเทศ ส่วนใหญ่เน้นการลงทุนในประเทศสาธารณรัฐประชาชนจีน
ในธุรกิจพลังงานผลิตกระแสไฟฟ้า และขยายไปยังธุรกิจสิ่งทอบางส่วน
นอกจากนี้ขยายธุรกิจไปยังกลุ่มอุตสาหกรรมการผลิตที่มีความสัมพันธ์ต่อเนื่อง เช่น
โรงงานผลิตพรมรถยนต์ หรือกลุ่มอุตสาหกรรมอื่น เช่น โรงงานเคมี และธุรกิจใหม่ คือ
อสังหาริมทรัพย์ เรื่องของสัดส่วนเงินลงทุนในบริษัทย่อย
และบริษัทร่วมไม่ได้กำหนดเป็นตัวเลขมาตรฐานของเงินลงทุนต่อสินทรัพย์รวม แต่บริษัทฯ
คำนึงถึงกำลังความสามารถ และดูเรื่องสภาพคล่องเป็นหลัก ในอนาคตถ้ามีการขยายการลงทุน
บริษัทฯ มีนโยบายการลงทุนในโครงการที่เป็นเงินลงทุนระยะยาว
โดยคำนึงถึงผลตอบแทนที่เหมาะสม และดูถึงผลประโยชน์ทางธุรกิจที่จะได้รับจากการลงทุนนั้นๆ
หลักการพิจารณาโครงการลงทุน บริษัทฯ ให้ความสำคัญลำดับแรกต่อตัวของโครงการเป็นหลัก
ตลอดทั้งการมีส่วนร่วมในการพิจารณาโครงการว่าเหมาะสมหรือไม่ มีผลดีผลเสียกระทบต่อบริษัทฯ
อย่างไรประกอบกับกำลังความสามารถของบริษัทฯ โดยพิจารณาปัจจัยและเงื่อนไขข้อจำกัดต่างๆด้วย

ในเรื่องของนโยบายการบริหารงาน แบ่งเป็นบริษัทย่อย และบริษัทร่วม ถ้าหากเป็นบริษัทย่อย
บริษัทฯ ติดตามผลการดำเนินงาน และประชุมร่วมกันเพื่อแก้ไขปัญหาการดำเนินงาน (ถ้ามี)
เพื่อให้การบริหารงานมี ประสิทธิภาพอย่างเหมาะสม
มีนโยบายให้หน่วยงานตรวจสอบภายในของบริษัทฯ
ทำหน้าที่ครอบคลุมถึงการดูแลการใช้ทรัพย์สินของบริษัทย่อย
และดูเรื่องความขัดแย้งทางผลประโยชน์ที่เกี่ยวข้องที่อาจเกิดขึ้น (ถ้ามี) ในส่วนของบริษัทร่วม
บริษัทฯ มีการติดตามดูแลผลประกอบการ และรับทราบเหตุการณ์ที่เกิดขึ้น
การมีส่วนร่วมในการให้ข้อเสนอแนะต่อคณะกรรมการของบริษัทร่วม ในฐานะผู้ลงทุน
เพื่อพิจารณาดำเนินการตามความเหมาะสม ทั้งนี้ บริษัทฯ ยังมี นโยบายให้บริษัทฯ
ที่บริษัทลงทุนในสัดส่วนที่มีนัยสำคัญให้ส่งแบบประเมินตนเอง
เรื่องระบบการควบคุมภายในของบริษัทนั้นๆ ให้สำนักตรวจสอบภายในของบริษัทฯ เพื่อประเมินข้อมูล
และดำเนินการที่เกี่ยวข้องต่อไป เพื่อคำนึงถึงผลประโยชน์ของผู้ถือหุ้นและผู้เกี่ยวข้องเป็นสำคัญ

5. ข้อพิพาททางกฎหมาย

บริษัทฯ หรือบริษัทย่อยไม่มีข้อพิพาททางกฎหมายหรือเป็นคู่ความหรือคู่กรณี
ที่จะมีผลกระทบต่อทรัพย์สินของบริษัท

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

บริษัท สหยูเนี่ยน จำกัด (มหาชน) ประกอบธุรกิจเป็นบริษัทลงทุนและการค้า ให้คำแนะนำ
และบริการด้านการจัดการและบริหารการเงิน และจำหน่ายสินค้าของบริษัทในกลุ่มบางส่วน
โดยมีที่ตั้งสำนักงานใหญ่ เลขที่ 1828 ถนนสุขุมวิท แขวงบางจาก เขตพระโขนง กรุงเทพมหานคร
เลขทะเบียนบริษัทมหาชน 0107537000971 (เลขทะเบียนเดิม 344) โทรศัพท์ 02-311-5111
โทรสาร 02- 311-6867 หรือเว็บไวต์ www.sahaunion.co.th

บริษัทฯ มีทุนจดทะเบียนเป็นหุ้นสามัญจำนวน 300 ล้านหุ้น มูลค่าที่ตราไว้หุ้นละ 10 บาท
รวมเป็นทุนจดทะเบียนที่จำหน่ายและชำระแล้วทั้งหมดของบริษัทจำนวน 3,000 ล้านบาท

นิติบุคคลที่บริษัทฯ ถือหุ้นตั้งแต่ร้อยละ 10 ขึ้นไปของจำนวนหุ้นที่จำหน่ายได้แล้วทั้งหมดของนิติบุคคลนั้น
มีชื่อ สถานที่ตั้งสำนักงานใหญ่ ประเภทธุรกิจ โทรศัพท์ โทรสาร จำนวน
และชนิดของหุ้นที่จำหน่ายได้แล้วทั้งหมดของนิติบุคคลนั้น ปรากฏตามเอกสารแนบในภาคผนวก
หมายเลขเอกสารแนบ 5.1.2

บุคคลอ้างอิงอื่นๆ มีดังนี้

1. นายทะเบียนหลักทรัพย์ คือ บริษัท ศูนย์รับฝากหลักทรัพย์ (ประเทศไทย) จำกัด
สถานที่ตั้งอยู่เลขที่ 62 อาคารตลาดหลักทรัพย์แห่งประเทศไทย ถนนรัชดาภิเษก แขวงคลองเตย
เขตคลองเตย กรุงเทพฯ 10110 หมายเลขโทรศัพท์ 0-2229-2800, 0-2654-5599 โทรสาร
0-2359-1259

2. ผู้สอบบัญชี คือ นายเติมพงษ์ โอปนพันธุ์ ซึ่งสังกัดบริษัท สำนักงาน เอินส์ท แอนด์ ยัง จำกัด
มีที่อยู่เลขที่ 193/136-137 อาคารเลครัชดาชั้น 33 ถนนรัชดาภิเษก แขวงคลองเตย กรุงเทพฯ
10110 หมายเลขโทรศัพท์ 0-2264-0777 โทรสาร 0-2264-0789

6.2 ข้อมูลสำคัญอื่น

ข้อมูลรายงานผลการดำเนินงานและฐานะการเงินของบริษัทฯ
ได้เปิดเผยอย่างละเอียดไว้ในงบการเงินประจำปี 2556 แล้ว
ซึ่งเป็นส่วนประกอบส่วนหนึ่งในหนังสือรายงานประจำปี 2556 ถ้าหากผู้ถือหุ้นต้องการเป็นแบบรูปเล่ม
สามารถติดต่อได้ที่ นางชนิดา เทพหัสดิน ณ อยุธยา หมายเลขโทรศัพท์ 02-3115111

ผู้ถือหุ้นสามารถใช้บริการรับเงินปันผล โดยเข้าบัญชีธนาคารผ่านโครงการ e-dividend
ของระบบศูนย์รับฝากหลักทรัพย์แห่งประเทศไทยได้

ในส่วนของการเปิดเผยข้อมูลตลอดปี 2556 บริษัทฯ
ได้เปิดเผยข้อมูลที่เกี่ยวข้องผ่านช่องทางสื่ออิเลคทรอนิกส์ของตลาดหลักทรัพย์แห่งประเทศไทยแล้ว

ข้อมูลอื่นเกี่ยวกับเรื่องประเทศไทยมีการเปลี่ยนแปลงจากมาตรฐานการบัญชีไทยไปใช้มาตรฐานการบัญชีสากล
ในอนาคตถ้าหากมาตรฐานการบัญชีหัวข้อการตีความของธุรกิจสัมปทานหรือบริการ มีผลบังคับใช้
อาจมีผลกระทบต่องบการเงินของบริษัทที่บริษัทฯ ไปลงทุน ชื่อ บริษัท ราชบุรีเพาเวอร์ จำกัด
ซึ่งเป็นธุรกิจผลิตกระแสไฟฟ้าที่ได้รับสัมปทาน
อาจต้องปรับปรุงเปลี่ยนแปลงการรับรู้รายได้ตามมาตรฐานการบัญชีใหม่
ทำให้ตัวเลขกำไรทางบัญชีในปีแรกๆ อาจลดลงกว่าระบบบัญชีปัจจุบัน
ซึ่งอาจส่งผลทำให้รายได้เงินปันผลของบริษัทฯ ที่จะได้รับในส่วนนี้ลดลงตามไปด้วย

นอกจากนี้ ตามที่บริษัทย่อยของบริษัทฯ ชื่อ บริษัท ยูเนี่ยนอุตสาหกรรมสิ่งทอ จำกัด (มหาชน) (UT)
ได้ลงทุนในบริษัท เทนคาเต้ยูเนี่ยนโปรเทคทีฟ แฟบบริคเอเชีย จำกัด (TCUA)
ซึงประกอบกิจการฟอกย้อมผลิตภัณฑ์สิ่งทอ ด้วยเงินลงทุน 190 ล้านบาท หรือสัดส่วนการลงทุนร้อยละ
49.35 ของทุนจดทะเบียนของ TCUA ในระหว่างปี 2556 ผู้ถือหุ้นของ TCUA
มีมติให้หยุดดำเนินกิจการ เนื่องจาก TCUA มีผลขาดทุนต่อเนื่องมาก
ขณะนี้อยู่ในขั้นตอนระหว่างการชำระบัญชี รายการนี้มีลกระทบต่อ UT เล็กน้อย

ข้อมูลอื่นๆ ที่มีนัยสำคัญ ที่จะเกิดขึ้นในภายหลัง บริษัทฯ
จะเปิดเผยข้อมูลผ่านระบบของตลาดหลักทรัพย์แห่งประเทศไทยต่อไป